gan Ray Diota » Llun 18 Mai 2009 2:15 pm\ngan Duw » Llun 18 Mai 2009 3:05 pm\ngan Rhys » Maw 19 Mai 2009 1:14 pm\nGwynt y Gasyth?\ngan Mr Gasyth » Maw 19 Mai 2009 1:45 pm\nHei hei, be sy'n neud chi feddwl bydd o mor 'gassy'? Bydd wedi carboneiddio yn berffaith, gewch chi weld!\nGyda llaw Duw, dwi'n cychwyn deall be ti'n feddwl wrth arogl yr eplysu - hyfryd o beth. Dwi'n ei chael hi'n anodd cadw draw o'r box room!\ngan Mr Gasyth » Mer 20 Mai 2009 8:16 am\nmae'n edrych yn debyg fod yr eplysiad weid gorffen, a hynny ar ol dim ond deuddydd. ddim yn siwr sut mae hyn wedi digwydd - mi gadwes i o ar y tymheredd iawn a phopeth. Beth bynnag, mi gymrai fesuriad heno ac os yw'n barod bydd rhaid ei botelu yn gynnar.\ngan Mr Gasyth » Mer 27 Mai 2009 11:58 am\nY gwaith potelu wedi eu wneud ddydd Llun. Dim gymaint o lanast ag oeddwn i wedi ei ofni ac o arogl y cwrw ddywedwn i fod popeth 'on'track' ar gyfer rhywbeth digon yfadwy. Dim poteli wedi ffrwydro eto beth bynnag!\nRon i wedi gobeithio y byddai'n barod ar gyfer yr FA Cup Final penwythnos yma ond mae hynny'n anhebygol beryg gan nad oes arwydd o glirio arno eto beth bynnag ac mai dim ond 5 niwrnod fydd o wedi bod yn y poteli ebryn hynny beth bynnag (mae angen o leia deg mae'n debyg).\nWedi deud hynny, os bydd canlyniad ffafriol ddydd Sadwrn, fydd gen i ddim dewis ond ei enwi mewn teyrnged i'r Moyes-aiah.\ngan ceribethlem » Iau 08 Gor 2010 7:05 pm\nShwd oedd y cwrw yn y diwedd Mr Gasyth?\nFi wedi dechre bragu seidir dros yr wythnose dwetha 'ma. Ddyle fe fod yn barod mewn rhyw bythefnos!\nNes i hwn gyda sudd afal o Lidl, ond os mae'n flasus, yna falle buddsoddi mewn peiriant echdynnu sudd o afalau bydd y cam nesaf.\ngan sian » Iau 08 Gor 2010 7:11 pm\ngan ceribethlem » Iau 08 Gor 2010 7:49 pm\ngan sian » Iau 08 Gor 2010 7:51 pm


Angen 'taclo newyddiaduraeth': AS - BBC Cymru Fyw\nRoedd Ysgrifennydd Cymru, David Jones, yn siarad ar raglen The Wales Report\nDywedodd Ysgrifennydd Cymru fod rhaid i'r BBC fynd i'r afael â'i threfniadaeth er mwyn adfer hyder yn safon ei newyddiaduraeth.\nRoedd David Jones yn siarad ar raglen The Wales Report yn dilyn ymddiswyddiad y Cyfarwyddwr Cyffredinol George Entwistle.\nGadawodd Mr Entwistle ei swydd nos Sadwrn oherwydd adroddiad ar raglen Newsnight am gam-drin plant yng ngogledd Cymru, ac un arall na gafodd ei ddarlledu am Jimmy Savile.\nDywedodd Mr Jones bod newyddiaduraeth Newsnight wedi cael ei niweidio oherwydd diffyg strwythur.\nDywedodd: "Fe ddylai bod proses lle'r oedd y cyfarwyddwr cyffredinol yn cael gwybod os oedd y rhaglen yn bwriadu, ar un adeg, enwi gwleidydd Ceidwadol amlwg - yn amlwg doedd dim trefn o'r fath mewn lle.\n"Rwy'n credu bod materion o drefniadaeth o dan lefel y DG (cyfarwyddwr cyffredinol) sydd angen eu datrys.\n"Mae blerwch y newyddiaduraeth yn ei gwneud yn fwy angenrheidiol bod y trefniadau yna mewn lle."\nBu Mr Entwistle yn delio gyda goblygiadau adroddiad ar Newsnight ar Dachwedd 2 i gam-drin plant mewn cartrefi yng ngogledd Cymru - adroddiad a arweiniodd at yr Arglwydd McAlpine - gwleidydd amlwg yng nghyfnod Thatcher - yn cael ei gysylltu ar gam gyda'r cam-drin.\nWythnos yn ddiweddarach, fe dynnodd y dioddefwr - Steve Messham - ei honiadau yn ôl gan ddweud ei fod wedi gwneud camgymeriad, ac fe gyhoeddodd y BBC ymddiheuriad diamod am y darllediad.\nCafodd Mr Entwistle ei feirniadu am beidio gwybod am y rhaglen tan ar ôl iddi gael ei darlledu, am beidio bod yn ymwybodol o erthygl mewn papur newydd a ddatgelodd y cam-enwi ac am beidio gwybod am drydar a ddywedodd bod Newsnight ar fin cyhoeddi'r honiadau.\nRoedd yn ei swydd fel cyfarwyddwr cyffredinol am 54 o ddyddiau.\nDywedodd Mr Jones mai adfer hyder oedd y cam nesaf i'r BBC.\n"Yr hyn sydd angen yw cael rhywun wrth lyw'r gorfforaeth - sydd wedi'r cyfan yn sefydliad Prydeinig pwysig - sy'n gallu ysbrydoli hyder y staff ond hefyd cynulleidfa'r BBC sydd, mae'n debyg, yn teimlo wedi eu gadael i lawr gan y bennod yma," meddai.\nYchwanegodd ei bod yn bwysig nad yw dioddefwyr yr achos yma yn cael eu hanghofio.\n"Rwy'n gwybod bod pryderon wedi bod yng ngogledd Cymru am rai blynyddoedd a oedd ymchwiliad Waterhouse yn ddigon trylwyr. Rwy'n credu bod y broses a gyhoeddwyd dros yr wythnos ddiwethaf yn mynd i ddatrys hynny."\nCafodd dau ymchwiliad eu cyhoeddi gan lywodraeth y DU i honiadau o gam-drin mewn cartrefi plant ar draws gogledd Cymru.\nYn y cyfamser, mae'r penderfyniad i dalu blwyddyn o gyflog i George Entwistle wedi cael ei feirniadu gan nifer o Aelodau Seneddol blaenllaw.


Wythnos Byw’n Iach y Drindod Dewi Sant yn “llwyddiant mawr”\nBu Wythnos Byw’n Iach y Drindod Dewi Sant, a gynhaliwyd ar gampws Caerfyrddin, yn “llwyddiant mawr” gyda staff a myfyrwyr yn cymryd rhan mewn amrywiol weithgareddau trwy gydol yr wythnos.\nRoedd Wythnos Byw’n Iach yn llawn digwyddiadau ac yn rhad ac am ddim i bawb. Yn ystod yr wythnos cynhaliwyd amrywiaeth eang o weithgareddau’n cynnwys sesiynau chwaraeon, dosbarthiadau ymarfer i grwpiau, amryw o heriau ymarfer, sesiynau cyngor ynghylch maeth a bwydlenni bwyta’n iach ym Mwyty Myrddin. Cynhaliwyd prif weithgareddau’r wythnos yn y Ganolfan Hamdden ac ym Mwyty Myrddin ar gampws Caerfyrddin.\nRoedd y gweithgareddau yn y Ganolfan Chwaraeon yn cynnwys pêl-foli, tenis,‘hotpod yoga’, ‘zumba’, badminton a chylchedau allanol. Roedd hyd yn oed y plant bach o feithrinfa’r Gamfa Wen wedi ymuno yn yr hwyl gan gymryd rhan mewn sesiwn ‘Zumba’ arbennig.\nMeddai Jack Tremlett, Rheolwr Canolfan Chwaraeon, y Drindod Dewi Sant:\n“Roedd yr Wythnos Byw’n Iach yn llwyddiant mawr ac rwy’n ddiolchgar i bawb a gymerodd rhan yn y gweithgareddau. Roedd yn wythnos llawn chwaraeon, gweithgarwch corfforol, bwyta’n iach a chyngor ynghylch llesiant. Roedd yr wythnos yn gyfle perffaith i droi cefn ar unrhyw orwneud ar ôl y Pasg gan roi’r cyfle i staff, myfyrwyr, trigolion lleol a phlant i roi cynnig ar weithgareddau chwaraeon newydd.\nCafodd nifer o bobl y cyfle i roi cynnig ar chwaraeon gwahanol am y tro cyntaf a dyna oedd bwriad yr wythnos. Roeddwn am roi’r cyfle i bobl i roi cynnig ar chwaraeon newydd ac i weld os oedd rhyw weithgawrch y bydden nhw’n dymuno parhau ag ef yn y dyfodol. Rydym yn falch iawn gyda’r ymateb ac yn edrych ymlaen at gynnal digwyddiadau tebyg eto yn y dyfodol.”\nYn ystod yr wythnos hefyd roedd amryw o brydau iach ar gael ym Mwyty Myrddin gyda Choginio Byw yn digwydd hefyd y tu allan ar ardal patio’r bwyty.\nYchwanegodd Janine Lewis - Screen Uwch Reolwr Arlwyo yn Y Drindod Dewi Sant:\n“Mae addysg bwyd a bwyta’n iach bellach yn bwysicach nag erioed. Wrth baratoi ar gyfer Wythnos Byw’n Iach roedd ein pen-cogyddion creadigol wedi llunio bwydlen amrywiol ac iach a oedd yn addas ar gyfer pawb. Hefyd roedd y sesiynau coginio byw y tu allan yn boblogaidd iawn er gwaethaf y tywydd ar adegau.\nRoedd yr wythnos yn gyfle i ganolbwyntio a meithrin eich gwybodaeth ynghylch bwyta’n iach a llesiant, yn ogystal ag ystyried gwneud newidiadau cadarnhaol o ran ymddygiad iechyd ac agweddau tuag at yr hyn rydym yn ei fwyta a gweithgarwch corfforol yn gyffredinol. Rydym yn gobeithio bod y fwydlen a ddarparwyd gennym yn ystod yr wythnos wedi dangos y mathau amrywiol o fwyd iach sydd ar gael i ni gyd.”


Cyngor Bro Morgannwg yn cynyddu stoc tai cymdeithasol a fforddiadwy\ncy > our_council > press_and_communications > latest_news > Cyngor Bro Morgannwg yn cynyddu stoc tai cymdeithasol a fforddiadwy\nMae Cyngor Bro Morgannwg wedi dechrau rhaglen waith uchelgeisiol i gynyddu’r ddarpariaeth tai fforddiadwy fydd yn gweld 500 o eiddo Cyngor yn cael eu hadeiladu dros y bum mlynedd nesaf.\nDydd Iau, 02 Mis Ionawr 2020\nAc, yn rhan o fenter ehangach i ateb y galw, mae tai fforddiadwy eraill yn cael eu darparu ar y cyd â chymdeithasau tai neu’n rhan o ddatblygiadau’r farchnad.\nMae dau safle fydd yn cynnig tai cymdeithasol ar gyfer ystod o ymwelwyr eisoes ar waith.\nMae Brecon Court yn Y Barri yn broject 28 eiddo sy’n cynnwys llety i bobl hŷn a chartrefi teuluol, ac yn rhan arall y dref, mae Holm View yn cynnwys 11 o fynglos wedi’u haddasu a ddyluniwyd yn arbennig i fodloni anghenion teuluoedd gydag oedolyn neu blentyn anabl.\nErs dechrau’r flwyddyn ariannol, mae 177 o dai fforddiadwy wedi’u hadeiladu yn y Fro.\nMae’r rhain yn gymysgedd o dai rhent cymdeithasol, sydd ar gael i’w rhentu ar lefel is na lefel y farchnad, a thai cost isel, sydd wedi’u prynu gan brynwyr tro cyntaf ar raddfa 70 y cant o bris y farchnad.\nO’r rhain, mae 74 wedi’u cyflenwi gan bartneriaid cymdeithasau tai, gan gynnwys 22 o dai wedi’u haddasu sy’n fwy hygyrch i bobl â chyfyngiadau symudedd.\nMae’r 103 arall wedi’u cyflenwi gan ddatblygwyr y farchnad fel amod o ganiatâd cynllunio.\nDywedodd y Cynghorydd Margaret Wilkinson, Aelod Cabinet Cyngor Bro Morgannwg dros Dai a Gwasanaethau Adeiladu: “Er mwyn ateb galw sylweddol, rydym wedi cymryd camau mawr i gynyddu nifer y tai fforddiadwy sydd ar gael i bobl leol. Mae tai fforddiadwy’n cynrychioli cyfartaledd o 30 y cant o ddatblygiadau newydd, a bydd ein Rhaglen Adeiladu Tai yn golygu bod 500 o dai Cyngor yn cael eu hadeiladu dros y bum mlynedd nesaf. Mae’r tai cymdeithasol yr ydyn ni a’n partneriaid yn eu cynnig yn cynnwys gofod byw modern a chyfforddus, sydd wedi’u dylunio’n arbennig ar gyfer y rheiny ag anawsterau symudedd.\n“Drwy weithio gyda’n gilydd, mae’r Cyngor, ein cymdeithasau tai a’r diwydiant datblygu’n ceisio uchafu lefel y tai fforddiadwy i gynnig cartrefi diogel a chadarn i bobl sydd eu hangen.\n“Gyda phrisiau tŷ’n parhau i godi, mae cael ar yr ysgol eiddo’n dal i fod yn her fawr i lawer o bobl, felly mae’n bwysig ein bod ni’n cymryd camau i fynd ar ôl y broblem hon. Gobeithio y bydd creu rhagor o dai fforddiadwy’n helpu yn hyn o beth. Mae’r eiddo hyn yn rhoi cyfle i nifer fawr o breswylwyr y Fro i fod yn berchen ar eu tai eu hunain, na fyddai hyn yn bosibl fel arall.”


Skip to main contentSkip to navigationlegislation.gov.ukThe National ArchivesHelpSite MapAccessibilityContact UsCymraegHomeAbout UsBrowse LegislationNew LegislationChanges To LegislationSearch LegislationSearch LegislationTitle: (or keywords in the title)Year:Number:Type:All Legislation (excluding draft)All Primary Legislation UK Public General Acts UK Local Acts Acts of the Scottish Parliament Acts of the National Assembly for Wales Measures of the National Assembly for Wales Church Measures Acts of the Northern Ireland Assembly Acts of the Old Scottish Parliament Acts of the English Parliament Acts of the Old Irish Parliament Acts of the Parliament of Great Britain Northern Ireland Orders in Council Measures of the Northern Ireland Assembly Acts of the Northern Ireland ParliamentAll Secondary Legislation UK Statutory Instruments Wales Statutory Instruments Scottish Statutory Instruments Northern Ireland Statutory Rules Church Instruments UK Ministerial Orders UK Statutory Rules and OrdersAll Draft Legislation UK Draft Statutory Instruments Scottish Draft Statutory Instruments Northern Ireland Draft Statutory RulesAll Impact Assessments UK Impact AssessmentsSearchAdvanced SearchRheoliadau Gwerthoedd Terfyn Ansawdd Aer (Cymru) 2002You are here:2002 No. 3183 (Cy. 299)Whole InstrumentTable of ContentsContentMore ResourcesPreviousNextPlain ViewPrint OptionsWhat VersionLatest available (Revised)Original (As made) - EnglishOriginal (As made) - WelshOpening OptionsOpen whole InstrumentOpen Instrument without schedulesOpen Schedules onlyMore ResourcesOriginal Print PDF Print Version Mixed LanguageView moreStatus:This is the original version (as it was originally made). This item of legislation is currently only available in its original format.Offerynnau Statudol Cymru2002 Rhif 3183 (Cy.299)DIOGELU'R AMGYLCHEDD, CYMRURheoliadau Gwerthoedd Terfyn Ansawdd Aer (Cymru) 2002Wedi'u gwneud17 Rhagfyr 2002Yn dod i rym31 Rhagfyr 2002Mae Cynulliad Cenedlaethol Cymru (“y Cynulliad Cenedlaethol”), drwy arfer y pwerau a roddwyd iddo gan adran 29 o Ddeddf Llywodraeth Cymru 1998(1) ac is-adran (2) o adran 2 o Ddeddf y Cymunedau Ewropeaidd 1972(2), a chan ei fod wedi'i ddynodi at ddibenion yr is-adran honno gan Erthygl 2 o Orchymyn y Cymunedau Ewropeaidd (Dynodi) (Rhif 3) 2000(3) mewn perthynas â mesurau sy'n ymwneud ag asesu a rheoli ansawdd aer amgylchynol a chydymffurfio â gwerthoedd terfyn, gwerthoedd targed, ac amcanion, ansawdd aer, drwy hyn yn gwneud y Rheoliadau canlynol:\nEnwi, cychwyn a chymhwyso1. (1) Enw'r Rheoliadau hyn yw Rheoliadau Gwerthoedd Terfyn Ansawdd Aer (Cymru) 2002 a deuant i rym ar 31 Rhagfyr 2002.\nDiffiniadau2. Yn y Rheoliadau hyn—\nystyr “aer amgylchynol” (“ambient air”) yw aer y tu allan yn y troposffer, heb gynnwys gweithleoedd;\nystyr “asesu” (“assessment”) yw unrhyw ddull a ddefnyddir i fesur, cyfrifo, darogan neu amcangyfrif lefel llygryn perthnasol yn yr aer amgylchynol;\nystyr “crynhoad” (“agglomeration”) yw parth â chrynodiad poblogaeth o fwy na 250,000 o drigolion neu, os yw crynodiad y boblogaeth yn 250,000 o drigolion neu lai, dwysedd poblogaeth am bob km2 y mae'r Cynulliad Cenedlaethol yn credu bod yna gyfiawnhad dros yr angen i asesu neu reoli'r aer amgylchynol ar ei chyfer;\nystyr “digwyddiadau naturiol” (“natural events”) yw echdoriadau llosgfynyddoedd, gweithgarwch seismig, gweithgarwch geothermol, tanau tir gwyllt, gwyntoedd cryfion neu ailddal neu gludo gronynnau naturiol o barthau sych yn yr atmosffer;\nmae i “gwerth terfyn” (“limit value”) yr ystyr a roddir yn rheoliad 4(1);\nystyr “lefel” (“level”) yw crynodiad llygryn perthnasol yn yr aer amgylchynol;\nystyr “llygrynnau perthnasol” (“relevant pollutants”) yw sylffwr deuocsid, nitrogen deuocsid ac ocsidau nitrogen, mater gronynnol, plwm, bensen, a charbon monocsid;\nystyr “mesuriadau sefydlog” (“fixed measurements”) yw mesuriadau a gymerir ar safleoedd sefydlog naill ai'n ddi-dor neu drwy samplu ar hap, a nifer y mesuriadau yn ddigon mawr i ganiatáu darganfod y lefelau a welir;\nystyr “ocsidau nitrogen” (“oxides of nitrogen”) yw swm yr ocsid nitrig a'r nitrogen deuocsid wedi'u hadio fel rhannau am bob biliwn ac wedi'i fynegi fel nitrogen deuocsid mewn microgramau i bob metr ciwbig;\nystyr “PM2.5” yw mater gronynnol sy'n mynd drwy fewnfa dethol-maint ag ataliad effeithlonrwydd o 50% ar ddiamedr erodynamig o 2.5 mm;\nystyr “PM10” yw mater gronynnol sy'n mynd drwy fewnfa dethol-maint ag ataliad effeithlonrwydd o 50% ar ddiamedr erodynamig o 10 mm;\nystyr “parth” (“zone”) yw rhan o Gymru a ddangosir ar fap a gyhoeddwyd gan y Cynulliad Cenedlaethol ar 3 Rhagfyr 2002, a adneuwyd yn swyddfeydd Cynulliad Cenedlaethol Cymru, Adran Diogelu'r Amgylchedd, Parc Cathays, Caerdydd CF10 3NQ;\nmae i “trothwy asesu isaf” (“lower assessment threshold”) yr ystyr a roddir yn rheoliad 6(5);\nmae i “trothwy asesu uchaf” (“upper assessment threshold”) yr ystyr a roddir yn rheoliad 6(5); ac\nmae i “trothwy rhybuddio” (“alert threshold”) yr ystyr a roddir gan reoliad 9(2).\nCyfrifoldeb dros weithredu Cyfarwyddeb Fframwaith Aer3. At ddibenion Erthygl 3 (gweithredu a chyfrifoldebau) o Gyfarwyddeb y Cyngor 96/62/EC ar asesu a rheoli ansawdd aer amgylchynol(4) y Cynulliad Cenedlaethol yw'r awdurdod cymwys yng Nghymru dros y canlynol—\n(a)gweithredu'r Gyfarwyddeb honno;\n(b)asesu ansawdd aer amgylchynol;\n(c)cymeradwyo dyfeisiadau mesur (dulliau, cyfarpar, rhwydweithiau a labordai);\n(ch)sicrhau cywirdeb mesur drwy ddyfeisiadau mesur a gwirio bod y dyfeisiadau hynny yn parhau'n gywir, yn benodol drwy reoli ansawdd yn fewnol a gyflawnir yn unol â safonau sicrwydd ansawdd cymwysadwy, gan gynnwys safonau Ewropeaidd;\n(d)dadansoddi dulliau asesu; a\n(dd)cydlynu rhaglenni sicrwydd ansawdd ledled y Gymuned Ewropeaidd yng Nghymru, ac eithrio i'r graddau y mae'r cydlynu hwnnw yn golygu cyfathrebu â'r Gymuned Ewropeaidd.\nDyletswydd i sicrhau bod ansawdd aer amgylchynol yn cael ei gwella4. (1) Rhaid i'r Cynulliad Cenedlaethol gymryd y mesurau sy'n angenrheidiol i sicrhau ym mhob parth ledled Cymru nad yw crynodiadau'r llygrynnau perthnasol yn yr aer amgylchynol, o'u hasesu yn unol â rheoliadau 5 i 8, yn uwch na'r gwerthoedd terfyn a nodir yn Atodlen 1—\n(a)os pennir dyddiad yn yr Atodlen honno mewn perthynas â'r gwerth terfyn ar gyfer y llygryn hwnnw, o'r dyddiad hwnnw ymlaen;\n(b)mewn unrhyw achos arall, o'r dyddiad y daw'r Rheoliadau hyn i rym.\n(2) Rhaid i'r mesurau a gymerir—\n(a)cymryd i ystyriaeth ymagwedd integredig at ddiogelu aer, dŵr a phridd;\n(b)peidio â thorri deddfwriaeth y Gymuned ar ddiogelu diogelwch ac iechyd gweithwyr wrth eu gwaith; ac\n(c)peidio â dwyn unrhyw effeithiau negyddol arwyddocaol ar yr amgylchedd yn yr Aelod-wladwriaethau eraill.\nAsesu ansawdd aer amgylchynol5. Rhaid i'r Cynulliad Cenedlaethol sicrhau bod ansawdd yr aer amgylchynol yn cael ei hasesu ym mhob parth mewn perthynas â phob un o'r llygrynnau perthnasol yn unol â rheoliadau 6 i 8.


BBC - Yr Angor - Coffi a chân\nYmatebCymorthWedi mwynhau'r ddalen hon?Anfonwch hyn at gyfaill! Coffi a chânRhagfyr 2009Hanes bore coffi'r Angor a gynhaliwyd ym Mhernparcau ar 7 Tachwedd.\nGLAW, GLAW A GLAW (ac ychydig o gesair) yw `tywydd y ffair' i drigolion cylch Yr Angor.\nOnd eleni, roedd un ffair dan do yng ngwres hyfryd Neuadd Goffa Penparcau. A Bore Coffi'r papur hwn oedd y ffair honno a ddenodd nifer dda iawn o bobl y bore oer, gwlyb a gwyntog hwnnw, sef bore'r 7fed o Dachwedd. Ac roedd digon o goffi a the poeth a pop ar gyfer pawb a alwodd heibio - ffyddloniaid y papur bro, o bob ardal, ochr yn ochr a thrigolion brwd Penparcau a'u plant.\nCroesawodd y C),nghorydd Rob Gorman bawb.\nCyfeiriodd at bwysigrwydd y digwyddiad yn y gymuned: roedd y Bore Coffi yn gyfle i hybu'r Gymraeg a diwylliant y Cymry ym Mhenparcau, yn enwedig ymhlith yr ifainc.\nAnogodd ef drigolion yr ardal i gefnogi'r papur ac i ystyried arwyddocad enw'r papur: roedd angor yn ein hatgoffa o'n bro Ian môr a'n perthynas ni a hi a phwysigrwydd diogelu'n hetifeddiaeth ieithyddol, ddiwylliannol a diwydiannol.\nCanodd côr Ysgol Llwyn yr Eos bedair cân hyfryd o flaen tyrfa gref: `Sing for joy', `Autumn Days', `Glas, glas blaned, siglo drwy'r bydysawd mawr', a `We all stand together'. Roedd digon o hwyl i'r plant pan nad oeddynt yn canu - twba lwcus yn llawn anrhegion a danteithion, lliwio a darlunio, ac arddangosfa fechan o ffosilau, crisialau a phethau gwyddonol.\nDiolchodd Megan Jones, ein Cadeirydd, i Mr Brian Evans, Prifathro Ysgol Llwyn yr Eos, a'i staff a'r plant am ddod i'r Neuadd Goffa: roedd yr adloniant wedi bod yn rhagorol.\nDiolchodd hi hefyd i'r holl bobl a oedd wedi pobi cacennau i'w gwerthu neu a oedd wedi cyfrannu nwyddau a gwobrau raffl, ac i'r caredigion hynny a oedd wedi rhoi rhoddion hael tuag at goffrau'r papur: mawr oedd dyled y papur i bob un ohonynt.\nNod y Bore Coffi oedd tynnu sylw'r gymuned leol at y papur bro ac at sut i gael budd ohono er lles y gymuned.\nRoedd angen sicrhau dyfodol llewyrchus i'r papur ac ymhlith y pethau y byddai'n rhaid eu gwneud fyddai cael cyfraniadau gan blant ac ieuenctid a rhoi mwy o sylw i'r ardaloedd y tu allan i'r dref.\nComins Coch yw'r ardal y bydd `ffair fach' Yr Angor yn ymweld a hi nesaf (a bydd y manylion am y Bore Coffi hwnnw yn ymddangos yn rhifyn Chwefror).\nCofiwch mai chi, drigolion y fro, biau'r papur. Cefnogwch Yr Angor!


Blwyddyn Ryngwladol y Mentrau Cydweithredol 2012\n» Blwyddyn Ryngwladol y Mentrau Cydweithredol 2012\nArgraffu'r dudalen\tBydd y flwyddyn nesaf yn flwyddyn gyffrous i'r sector cydweithredol gan fod y Cenhedloedd Unedig wedi enwi 2012 yn Flwyddyn Ryngwladol y Mentrau Cydweithredol. Mae nifer o ffyrdd y gallwch chi a'ch mudiad ymuno yn y digwyddiadau.\nMae'n gyfle ardderchog i gyfleu'r neges bod mentrau cydweithredol yn fusnesau llwyddiannus sy'n barod i fodloni anghenion economi fodern.\nhyrwyddo'r flwyddyn ar eich gwefan neu ar ddeunyddiau hyrwyddo\ncynnal diwrnod agored\ncynnig cyfnod o brofiad gwaith mewn menter gydweithredol i fyfyriwr\nRhowch wybod i ni beth rydych chi'n ei wneud!\nBydd Canolfan Cydweithredol Cymru yn canolbwyntio ar wahanol sectorau o'r Economi Gydweithredol ar wahanol adegau o'r flwyddyn. Cadwch olwg am ddigwyddiadau a allai fod o ddiddordeb i chi, a rhowch wybod i ni os hoffech chi dderbyn yr w ybodaeth ddiweddaraf.\nMis Ionawr – Yr Economi Gydweithredol yng Nghymru\nBydd adroddiad newydd sy'n edrych ar yr economi gydweithredol yng Nghymru yn cael ei lansio yn y Senedd. Mis Mawrth – Olyniaeth Busnes\nAdroddiad sy'n edrych ar fanteision perchnogaeth gan weithwyr ac ymweliad astudio. Dangos ffilm – cwrdd â mentrau cydweithredol eraill a thrin a thrafod syniadau newydd.\nMis Mehefin – Consortia o Fentrau Cydweithredol\nAdroddiad sy'n edrych ar gonsortia o fentrau cydweithredol Mis Hydref a mis Tachwedd – Mentrau Cydweithredol Cymunedol\nArddangosfa Mentrau Cydweithredol ym Manceinion (wythnos 30ain Hydref). Os hoffai eich menter gydweithredol gymryd rhan gyda ni, rhowch wybod i ni.\nCynhelir Cyfarfod Cyffredinol Blynyddol y Ganolfan ddiwedd Mai, ac eleni byddwn yn dathlu ein pen-blwydd yn 30 oed. Gwahoddir aelodau.\nHafan gwybodaeth am GanolfanMasnach DegBlwyddyn Ryngwladol y Mentrau Cydweithredol 2012Mentrau Cydweithredol yn Economi Cymru - AdroddiadFideo lansiad Mentrau Cydweithredol 2012Yr Adroddiad Busnes Bom AmserConsortia Cydweithredol: Model ar gyfer twf mewn economi heriolExpo Cynghrair Rhyngwladol y Mentrau Cydweithredol 2012Adroddiad Mentrau Cydweithredol Cymunedol yng NghymruEin CyllidwyrEin prosiectauBlogCwrdd â'r tîmHyrwyddwyr AmrywiaethNewyddion a wasgEin fideo corfforaetholSwyddi gwagSwyddi yn y Trydydd SectorAelodaethGwerthoedd ar WaithC&A Tendrau bywYmatebion i Ymgynghoriadau


Helo Bobol - Wicipedia\nRhaglen radio ddyddiol o'r 1970au ac 1980au oedd Helo Bobol ac, heblaw am y newyddion, hon oedd y rhaglen gyntaf i'w chlywed ar BBC Radio Cymru pan lansiwyd yr orsaf ar 3 Ionawr 1977. Cychwynnodd BBC Radio Cymru am 6.45am y bore hwnnw, gyda bwletin newyddion: yna, darlledwyd Helo Bobol rhwng 7 a 9, gyda bwletinau newyddion o fewn y rhaglen am 7.45 ac 8.45.\nRoedd Helo Bobol yn cael ei darlledu bob bore'r wythnos a'r cyflwynydd oedd Hywel Gwynfryn. Roedd y rhaglen yn gymysgedd o gerddoriaeth a chyfweliadau ac ambell bwt o gyngor. Daeth y rhaglen i ben yn 1989.\nDywedai Gwynfryn mai ystyr y BBC oedd 'Y Bobol Biau'r Cyfrwng' a bwriad y rhaglen oedd apelio at y bobl hynny ar draws Cymru. Daeth y rhaglen yn adnabyddus am ofyn i wrandawyr fathu termau Cymraeg newydd.\nYn ddiweddarach, estynnwyd oriau Helo Bobol i gwmpasu'r hyn a enwyd gan Gwynfryn yn 'Bwrdd Brecwast Cynnar' (BBC) a'r 'Bwrdd Brecwast Hwyr'.[angen ffynhonnell]\n↑ 1977 Helo Bobol. BBC Cymru. Adalwyd ar 6 Chwefror 2018.\n↑ Dyma 1989. BBC Cymru. Adalwyd ar 6 Chwefror 2018.\n↑ Bathu geiriau yn y Gymraeg , BBC Cymru, 17 Mai 2017. Cyrchwyd ar 6 Chwefror 2018.\nWedi dod o "https://cy.wikipedia.org/w/index.php?title=Helo_Bobol&oldid=6758230"\nRhaglenni radio Cymraeg\nRhaglenni radio'r BBC\nNewidiwyd y dudalen hon ddiwethaf ar 22 Tachwedd 2018, am 18:46.


Dinas-Ranbarth Bae Abertawe a'r Ysgol Feddygaeth - Prifysgol Abertawe\nDinas-Ranbarth Bae Abertawe a'r Ysgol Feddygaeth\nY Buddsoddiad Mwyaf Erioed Yn Ne-Orllewin Cymru\nBuddsoddiad Dinas-ranbarth Bae Abertawe gwerth £1.3 biliwn yw'r buddsoddiad mwyaf erioed ar draws de-orllewin Cymru. Nod y Dinas-ranbarth yw cyflenwi 11 o brosiectau technoleg, iechyd a lles, a pheirianneg uwch yn Ninas-ranbarth Bae Abertawe dros 15 mlynedd.\nMae'r buddsoddiad a gefnogir gan Lywodraeth y Deyrnas Unedig a Llywodraeth Cymru wedi dod â phedwar awdurdod lleol Abertawe, Sir Gâr, Castell-nedd Port Talbot a Sir Benfro a phartneriaid y sector cyhoeddus, gan gynnwys Prifysgol Abertawe ynghyd.\nMae'r Ysgol Feddygaeth yn rhan allweddol o'r rhanbarth ac mae'n helpu i brofi cysyniadau iechyd a gwyddor bywyd newydd ac yna eu masnacheiddio ar gyfer marchnad fyd-eang. Mae'r Ysgol Feddygaeth, ynghyd â chydweithwyr yn y Brifysgol, hefyd yn helpu i gyflenwi'r fenter sgiliau a ymgorfforwyd yn uchelgeisiau'r Dinas-ranbarth.\nMae'r Ysgol Feddygaeth yn rhan o'u cyflenwi mae'r gwaith o ddatblygu campysau Iechyd a Gwyddor Bywyd yn Singleton a Threforys.\nAthrofa Gwyddor Bywyd Yn Nhreforys\nBydd ariannu gwerth £15 miliwn yn cefnogi cynlluniau yn Nhreforys i gyflenwi trydydd Athrofa Gwyddor Bywyd ac yn hwyluso'r gwaith o ymestyn Ysbyty Singleton a champws Prifysgol Abertawe yn ail gampws iechyd lle bydd cwmnïau meddygol a chwmnïau technoleg iechyd eraill.\nI Dinas-Ranbarth Bae Abertawe


Sawl peth y mae'n rhaid i chi eu gwybod am Pocedi Rhwymwr gan y gwneuthurwr Pocedi Rhwymwr, cyflenwr, cyfanwerthwr, dosbarthwr a ffatri yn Taiwan\nJane Four Enterprise Co., Ltd. yn cymryd rhan mewn gwneuthurwr, cyflenwr ac allforiwr amrywiaeth o ansawdd o Pocedi Rhwymwr ffatri yn Taiwan, Sydd wedi eu cynllunio gan ddefnyddio radd uchel deunydd crai sy'n cael ei gyflenwi gan ein sylfaen gwerthwr parchu, ar ôl blynyddoedd o brofiad yn y farchnad. Mae'r rhain yn cael eu hallforio am brisiau darbodus ac maent ar lefel â safonau ansawdd rhyngwladol. Mae gennym oherwydd ein ffocws ar ansawdd y cynnyrch, addasu, proses a gwasanaeth lefel, ac mae ein gwasanaeth medrus iawn. Os oes gennych ddiddordeb mewn unrhyw fodel un o'n cynnyrch, os gwelwch yn dda fod yn rhydd i cysylltu â ni.\nNon-deunydd PP gwenwynig ac ecogyfeillgar,hawdd ei storio ac yn hawdd ei gopïo a'i ryddhau-deilen.Gellir ei ddefnyddio mewn un ffordd.Gellir ei ddefnyddio hefyd ynghyd â chlip twll.Gellir ei ddidoli yn un ar ei ben ei hun.Rydych chi don’t rhaid cario'r llyfr data cyfan.Gallwch ei ddefnyddio os ydych chi am ei gario.Yn fwy cyfleus.\nA..Mae'r adran hon yn rhydd KTV-bag data dail cyfeiriad agoriadol yn safle'r twll,addas ar gyfer llyfrau caneuon KTV,lluniau enghreifftiol,ac ati.Ddim yn ofni cael ei gymryd yn aml i beri i'r papur bydru,yn gallu ymestyn yr amser defnyddio;neu eu defnyddio i gasglu tystysgrifau,tystysgrifau…gellir ei gadw'n llwyr ac yn wrth-lwch,yn union fel y gragen,ni waeth beth sydd angen i chi ei storio,ti don’t rhaid i chi boeni am yr holl gyfeiriad pan fyddwch chi'n ei gymryd.\nB..Bag data traddodiadol yw model C.,sy'n cynnwys deunyddiau,dogfennau,ac ati.A gellir addasu'r stribedi ochr,fel:tryloyw,Gwyn,boglynnog,ac ati.\nArwyneb(Tryloyw/Matte/Boglynnog/Gellir ei ysgrifennu…)\nTrwch(0.03 mm i 0.2 mm…)\nTyllau wedi'u dyrnu(Dim tyllau/11 twll/30 twll…)\n999999999 http://schema.org/InStock USD 2020-12-31 https://www.plasticfileholders.com/cy/binder-pockets.html\nI ddod o hyd i'r Pocedi Rhwymwr gorau a'i siopa, mae angen i chi wybod am ansawdd uchaf gwneuthurwr Pocedi Rhwymwr, cyflenwr, cyfanwerthwr, dosbarthwr, OEM ac ODM o ffatri yn Taiwan


Ymweld ag Ynys Môn ar fusnes | Ynys Môn\nYnys Môn yw’r lleoliad perffaith ar gyfer digwyddiadau busnes o bob math oherwydd y cysylltiadau trafnidiaeth gwych a’r ystod eang o westai, bwytai a chyfleusterau cynnal cynadleddau.\nOs ydych yn trefnu cynhadledd nid oes raid i chi fethu ar unrhyw fanylion ar Ynys Môn.\nMae’r ynys yn gartref i ystod eang o westai cyfforddus wedi’i lleoli mewn rhai o’r safleoedd naturiol prydferthaf ym Mhrydain. Gyda’r diweddaraf mewn technoleg i gynnal eich digwyddiad, staff cyfeillgar a gwybodus bydd yn bleser wrth drefnu digwyddiad yma.\nTeithio ar gyfer busnes\nMae’n hawdd ein cyrraedd o unrhyw le ym Mhrydain gyda phriffordd gyflym, trên, awyr neu fferi. Am fanylion llawn a chysylltiadau i safleoedd darparwyr trafnidiaeth lleol, dilynwch y linc isod i ein safle gwe twristiaeth gorfforaethol.\nMae’r dewis o lety yn wych gyda gwestai sy’n cynnig yr holl adnoddau a thechnoleg mae’r teithiwr busnes modern yn ei angen neu westai llai ble byddwch yn teimlo’n gartrefol ar ol eich taith. Mae rhestr eang o lety i’w gael ar ein safle dwristiaeth, Croeso Môn.\nAm ragor o wybodaeth a chyngor am lety, cynhadleddu neu deithio ar gyfer busnes ar Ynys Môn, cysylltwch â’r Uned Datblygu Economaidd yn Llangefni.\nGwasanaeth llyfrgell i ymwelwyr busnes\nOs ydych yma ar fusnes, gallwch fanteisio ar un neu mwy o’r gwasanaethau canlynol:\ncyfrifiaduron gyda mynediad cyflym i’r rhyngrwyd ac argraffu lliw\ngwasanaeth llungopio (Llyfrgell Caergybi a Llangefni yn unig)\nYmweld â Chyngor Sir Ynys Môn ar fusnes.\nOs ydych yn ymweld â’r cyngor ar fusnes, rydym yn darparu manylion cyswllt llawn ac yn cynnig rhestr o’r adeiladu gyda chyfeiriadau a rhestr o’r holl adnoddau sydd ar eich cyfer. Mae adnoddau arddangos a nifer o ystafelloedd cyfarfod ar gael. Byddwn yn ddiolchgar pe baech yn bwcio’r adnoddau perthnasol o flaen eich ymweliad gyda’ch cyswllt adrannol .\nCeir cyfleusterau parcio wrth brif adeilad y Cyngor Sir. Mae rhai safleoedd wrth y prif fynedfa wedi’i chlustnodi ar gyfer ymwelwyr a phobl anabl.\nDiweddariad diwethaf: 16 Mai 2016 Rhowch adborth ar y dudalen hon\n© Cyngor Sir Ynys Môn 2017


Peiriant Amser Cymru » 1400\nYmosod ar Arglwydd de Grey\n28th Medi 1400\nFe wnes i ddatgan fy hun yn Dywysog Cymru ar 16 Medi 1400. Dyddiad a fydd yn newid cwrs hanes, rwyâ€™n siwr! Fe wnawn ni orfodiâ€™r Saeson i gilio o Gymru.\nAr hyn o bryd rwyâ€™n casglu cefnogaeth iâ€™m ymosodiad ar yr Arglwydd de Grey. Ar Ã´l clywed am fy ymgyrch mae llawer o gefnogwyr wedi cyrraedd yma. Mae cannoedd o bobl wedi dychwelyd o Loegr, lleâ€™r oeddyn nhwâ€™n astudio neuâ€™n gweithio, i Gymru. Byddwn yn cyfarfod yfory ar fy mryn.\nYmhlith yr holl ddynion mae dau blentyn ifanc wedi ymddangos, ac maen nhwâ€™n llawn brwdfrydedd dros fy ymgyrch! Maen nhwâ€™n edrych yn od iawn, ac yn gwisgoâ€™r dillad mwyaf dieithr! Maen nhwâ€™n erfyn arnaâ€™ i i adael iddyn nhw gymryd rhan. Does ganddyn nhw ddim syniad oâ€™r perygl syâ€™n eu wynebu, ond rwyâ€™n cytuno iddyn nhw gario fy maner ar gyfer rhan gyntaf yr orymdaith gan eu bod yn addo diflannu ychydig o filltiroedd cyn i ni gyfarfod de Grey.\nY cynllun yw herwgipio de Grey a difa ei fyddin. Gwnawn ymosod ar Rhuthun a llosgiâ€™r dref iâ€™r llawr! Maeâ€™n ddiwrnod marchnad yfory a fydd pobl ddim yn disgwyl hyn. Ha! Dyna ddangos iâ€™r ffyliaid Saeson.\nRoedd ein gwarchae ar de Grey yn llwyddiannus, ac rydym ni wedi anfon neges iâ€™w deulu yn nodi ar ba delerau y gwnawn ei ryddhau. Mae arnaâ€™ i eisiau 10,000 marc (Â£6,606.66 yn arian heddiw).\n15 Medi 1400\nFedraâ€™ i ddim creduâ€™r iaith a ddefnyddiwyd gan y dihiryn yna, y Brenin Harri. Rhag ei gywilydd yn dweud wrthyf fi am ddychwelyd iâ€™m cartref anwaraidd a bod yn ddiolchgar fod fy mhen i yn parhau gen i. Rydw i wedi cael fy nhrin yn wael gan y Brenin Harri IV twyllodrus.\nMae fy nghymdogion Seisnig yn credu y gallant gymryd drosodd yn yr ardal yma, ar Ã´l popeth rydw i wediâ€™i wneud iddyn nhw! Maeâ€™r Saeson wedi fy ngwthio i yn rhy bell y tro yma!\nRwyâ€™n ddisgynnydd i Frenhinoedd Cymru. Mae fy newrder aâ€™m strategaethau milwrol yn ddi-ail. Gwae chi wehilion o Saeson. Yfory rwyâ€™n mynd i sefydlu fy hun yn Dywysog Cymru!\nMaeâ€™r Arglwydd de Grey o Rhuthun wedi dwyn peth oâ€™m tiroedd!\n01 Medi 1400\nMaeâ€™r Arglwydd de Grey o Rhuthun, y dihiryn dan dÃ®n yna, wedi dwyn peth oâ€™m tiroedd! Mae hyn yn ymddygiad anhygoel! Pwy mae oâ€™n ei feddwl ydi o? Rydym ni wedi gorfod delio gydaâ€™r mewnfudwyr o Loegr am fwy na chan mlynedd. Rydym ni wedi caniatÃ¡u iddyn nhw ddod yn gyfoethog oddi ar ein tiroedd llewyrchus ni, a dyma sut maen nhwâ€™n ein trin ni!\nWel, dydw i ddim yn bwriadu ymateb iâ€™r lefel yma o ffraeo plentynaidd. Fe gawn ni weld beth sydd gan y Senedd yn Llundain aâ€™r Brenin Harri IV iâ€™w ddweud am hyn. Mae Grey wedi ymddwyn fel troseddwr. Rwyâ€™n sicr y gwnaiff fy ffrindiau yn y llys ac yn y Senedd ei roi yn ei le, a dychwelyd fy nhiroedd i mi.


Academi Bêl-droed Llandrillo - Grwp Llandrillo Menai\nBydd yr Academi Bêl-droed yn rhoi cyfleoedd a chefnogaeth i chi feithrin eich sgiliau ac ehangu eich profiadau ar y maes chwarae, yn ogystal ag astudio ar gwrs academaidd llawn amser. Mae'r Academi Bêl-droed yn cynnwys chwaraewyr rhwng 16 ac 19 oed\nNodau'r Academi yw:\nDarparu amgylchedd lle gall athletwyr o'r radd flaenaf gyfuno astudiaethau academaidd â hyfforddiant o'r safon uchaf a chefnogaeth arbenigol ym maes gwyddor chwaraeon.\nYchwanegu gwerth a chynnig atebion i'r sialensiau sy'n wynebu myfyrwyr sy'n dilyn cyrsiau academaidd yn ogystal â chymryd rhan ar lefel uchel mewn rygbi, pêl-droed a phêl-rwyd.\nGalluogi athletwyr i dderbyn sylw unigol gan wyddonwyr chwaraeon a hyfforddwyr o'r radd flaenaf.\nCynnig ystod o gyrsiau academaidd a galwedigaethol o ansawdd uchel i gyd-fynd â'r rhaglenni hyfforddi.\nMae pob aelod o'r Academi yn cael ei gofrestru ar gwrs academaidd llawn amser ac yn manteisio ar gyfleusterau hyfforddi rhagorol y coleg sy'n cynnwys cae 3G maint llawn, llifoleuadau a champfa codi pwysau.\nYn ystod y flwyddyn academaidd, caiff sesiynau hyfforddi pêl-droed eu cyfuno â gwersi a darlithoedd. Mae hyn yn galluogi chwaraewyr i astudio yn ogystal â datblygu eu sgiliau pêl-droed i'r safon uchaf.\nCaiff athletwyr eu croesawu i amgylchedd croesawgar ond heriol lle cânt eu gwerthfawrogi a'u parchu, a lle caiff chwaraeon a rhaglenni academaidd eu teilwria i ddiwallu anghenion yr unigolyn. Mae'r Academi'n rhan o Goleg sy'n frwd iawn ei gefnogaeth i chwaraeon a lle mae aelodau'r staff yn cymryd balchder proffesiynol yn y gwasanaethau chwaraeon a ddarperir ganddynt.\nMae'r rhan fwyaf o fyfyrwyr yn astudio ar raglen addysg uwch megis Lefel A neu gwrs galwedigaethol, ond gall pobl ifanc rhwng 18 ac 19 astudio am radd, yn enwedig gradd ym maes Chwaraeon.\nMae yna 2 dîm:\nTîm yr Academi a'r\nTîm yr Academi yw'r tîm cryfaf ac mae'n cynnwys chwaraewyr sy'n gallu cystadlu ar y lefel uchaf o bêl-droed colegol: Cynghrair ECFA.\nMae'r Sgwad Ddatblygu'n cynnwys chwaraewyr addawol o'r flwyddyn gyntaf a fydd gobeithio'n dod yn aelodau o dîm yr Academi yn eu hail flwyddyn. Mae'r Sgwad Ddatblygu'n chwarae yng nghynghrair ranbarthol yr ECFA, sef un lefel islaw tîm yr Academi.\nYn ogystal â'r ddau dîm cynghrair, mae'r Academi hefyd yn cystadlu am Gwpan Dan 18 Ysgolion Cymru. Mae'r tîm hwn yn cynnwys chwaraewyr o dîm yr Academi a'r Sgwad Ddatblygu sy'n dal i fod yn y grŵp oedran o dan 18.\nMae chwaraewyr yr Academi'n ymarfer 4 gwaith yr wythnos ac yn cael cefnogaeth gan arbenigwyr ym maes gwyddor chwaraeon. Yn ogystal, bydd sesiynau hyfforddi a gemau yn cael ei dadansoddi'n fanwl gan ddefnyddio technoleg fideo.\nMae timau'r Academi a'r Sgwad Ddatblygu'n ymarfer 4 diwrnod yr wythnos ac yn cynnwys nifer o wahanol ddisgyblaethau yn eu rhaglen ymarfer arferol\nDydd Llun: 3pm-5pm\nMae'r sgwad yn cwblhau sesiwn codi pwysau yn y gampfa am 45 munud cyn symud i'r cae pêl-droed am ymarfer technegol/tactegol.\nDydd Mawrth: 3pm-5pm\nSesiwn i weithio ar anghenion penodol y tîm mewn perthynas â gemau sydd i ddod. Fel arfer, mae'r sesiwn hwn yn dechrau yn yr ystafell ddosbarth lle caiff meddalwedd dadansoddi fideo'r Academi ei ddefnyddio i edrych yn fanwl ar berfformiad a thynnu sylw at gryfderau a gwendidau.\nMae dydd Mercher yn ddiwrnod gêm gynghrair. Fel arfer, mae gemau cartref yn dechrau am 2pm. Weithiau gall gemau oddi cartref olygu gorfod teithio ymhell, felly mae amseroedd gadael yn amrywio.\nDydd Gwener 2.30pm-4pm\nSesiwn ymarfer technegol//tactegol a gynhelir ar ddydd Gwener, un ai ar y gwair neu ar y cae bob tywydd 3G.


Cynghorydd Plaid Cymru yn ymuno â’r ‘WNP’ – Golwg360\n13 Mai 2020 am 12:02 Diweddarwyd am 13:17\nMae cynghorydd Plaid Cymru wedi cyhoeddi ei fod yn gadael Plaid Cymru gan ymuno â phlaid Neil Mc Evoy, y ‘Welsh National Party’ neu’r ‘WNP’ (y mae ei henw dal dan ystyriaeth).\nDywed Cynghorydd Peter Read, sy’n cynrychioli ward Abererch, bod gwleidyddiaeth “clir a ffres” y ‘WNP’ wedi ei annog i droi ei gefn ar Blaid Cymru.\nDyma’r ail Gynghorydd o Wynedd i ymuno â’r blaid newydd, ar ôl i’r Cynghorydd Dylan Bullard ymuno â’r blaid ym mis Ebrill.\nFfurfiwyd y ‘WNP’ ddechrau’r flwyddyn ac mae bellach yn cynnwys saith cynghorydd mewn tri awdurdod lleol, yn ogystal ag un aelod o’r Senedd, sef Neil McEvoy wrth gwrs.\n“Mae fy mhenderfyniad i ymuno â’r ‘Blaid Genedlaethol’ yn gam cadarnhaol i ysgwyd gwleidyddiaeth yng Ngwynedd a Chymru,” meddai’r Cynghorydd Read.\n“Ymunais â’r [blaid hon] oherwydd bod ei wleidyddiaeth yn ffres ac yn glir. Mae gan Gymru a Gwynedd botensial enfawr.\n“Nawr mae gennym ni blaid a all gynnig gwell i Gymru.”\nDywedodd Arweinydd y ‘WNP’, Neil McEvoy: “Mae momentwm go iawn yn perthyn i’r [blaid hon] yn awr.\n“Mae gennym Gynghorwyr ac aelodau yn ymuno ledled y wlad a’r Cynghorydd Read yw’r diweddaraf i ymuno â’n tîm rhagorol.\n“Y ‘Blaid Genedlaethol’ yw’r dewis amgen Cymreig go iawn yn awr.”


Mae Pokémon Go bellach ar gael ar gyfer yr Apple Watch | Rwy'n dod o mac\nMae Pokémon Go bellach ar gael ar gyfer yr Apple Watch\nYn gynharach yr wythnos hon fe wnaethom eich hysbysu o'r oedi yr oedd yn ei gael wrth lansio'r fersiwn ar gyfer yr Apple Watch o Pokémon GO, y gêm sydd wedi cynhyrchu'r mwyaf o arian i fechgyn Cupertino ac wrth gwrs y datblygwyr yn ystod y blynyddoedd diwethaf. Mae'r cymhwysiad Pokémon GO ar gyfer iOS newydd dderbyn diweddariad newydd lle gallwn ddarllen sut o'r diwedd yn gydnaws ag Apple Watch, diweddariad y mae defnyddwyr wedi bod yn aros amdano ers i Apple gyhoeddi'r opsiwn hwn yn y cyweirnod olaf ar Fedi 7, lle cyflwynodd yr iPhone 7 a 7 Plus newydd.\nYn ffodus i ddefnyddwyr y gêm hon, gallwn ni eisoes defnyddiwch ein Apple Watch i chwilio am Pokémon heb orfod bod yn ymwybodol o'n iPhone bob amser A bydd hynny gyda llaw yn caniatáu inni arbed rhywfaint o fatri wrth i ni hela'r anifeiliaid hyn, i'w galw mewn rhyw ffordd. Er mwyn gallu ei fwynhau o'r Apple Watch mae'n rhaid i ni ddiweddaru'r cais ar ein iPhone, fel ei fod yn cael ei drosglwyddo'n awtomatig i'r Apple Watch ar ôl ei lawrlwytho a'i osod. Gall y broses hon gymryd ychydig funudau, felly peidiwch â digalonni.\nAr ôl i ni redeg y cais, mae'n rhaid i ni actifadu'r hysbysiadau os ydym am gael ein hysbysu pan fyddwn yn agos at Pokémon neu PokéStop. Un o'r manteision y mae'r fersiwn hon yn ei gynnig inni yw nad oes angen defnyddio'r iPhone i ddechrau hela Pokémon, gan y gallwn ei wneud yn uniongyrchol o'r Apple Watch. Gyda llaw, yn ystod ein chwiliad am Pokémons, y cais Bydd yn ein hysbysu ar unwaith o'r amser sy'n hela, y cilometrau rydyn ni wedi'u teithio a'r calorïau rydyn ni wedi'u llosgi yn ystod y gêm.\nMae'n ymddangos nad oedd Apple yn hapus iawn gyda'r neges drydar y cyhoeddodd Niantic yr oedi wrth lansio'r app hon a wedi eu brysio fel bod cyn y gwyliau, paratowyd hyn, i gyflawni'r terfynau amser a gyhoeddodd Apple yn y cyweirnod.\nLlwybr llawn i'r erthygl: Rwy'n dod o mac » Cynhyrchion Apple » Apple Watch » Mae Pokémon Go bellach ar gael ar gyfer yr Apple Watch\nManteisiwch ar werthiannau'r "12starapps" ar gyfer y Nadolig\nDarganfyddwch y Llyfrgell Lluniau iCloud newydd, sydd bellach ar gael ar y we


Amdanom Ni – Fiction Factory Films\nMae Fiction Factory yn creu drama dirdynnol, poblogaidd, gwobrwyol.\nCrewyd Fiction Factory nol yn 200l. Ein bwriad pennaf oedd i greu drama o Gymru a oedd ar gael ar draws y byd.\nGyda’n cynyrch wedi eu ddosbarthu i dros 100 o wledydd a dros 80 o enwebiadau a gwobrwyon i’n henw, mae ein gwaith fel cwmni yn amrhywio ar draws bob genre – o’r gomedi swreal ‘Satellite city’ a’r ddrama epic Ewropeaidd, Pen Talar hyd at y ddrama drosedd hynod adnybyddus: Y Gwyll/Hinterland.\n“Ein bwriad yw i greu drama grymus sy’n glwm i ymdeimlad cryf o leoliad. Dymunwn bod ein gynulleidfaoedd yn teimlo mor angerddol yn gwylio’r gwaith ag i ni yn ei greu.. Lleol, rhyngwladol, bythgofiadwy”\nMae Fiction Factory yn rhan o grŵp Tinopolis.\nSefydlwyd y cwmni gan Ed, a fe yw’r Uwch Gynhyrchydd. Fel dramodydd, awdur i’r sgrin, cynhyrchydd a chyfarwyddwr mae e wedi bod yn gyfrifol am dros 200 awr o drama aml wobrwyol gan gynnwys DAL YMA NAWR, PENTRE MUD, CWMGIEDD/COLOMBIA, GWAITH/CARTREF a HINTERLAND/Y GWYLL. Yn ogystal, cynhyrchwyd ei ddramau llwyfan drwy Brydain ac yn ryngwladol yn y Donmar Warehouse, Tramway Glasgow, Royal Court Llundain, Gwyl Caeredin a Melbourne, ac mae ei waith wedi ei gyfieithu mewn i mwy na 10 iaith. Mae’r dramau yn cynnwys HOUSE OF AMERICA, EAST FROM THE GANTRY, SONG FROM A FORGOTTEN CITY a GAS STATION ANGEL. Mewn cynhyrchiad gan National Theatre Wales a’r Royal Court, bydd ei ddrama newydd ON BEAR RIDGE yn agor yn Theatr y Sherman Caerdydd yn ystod Hydref 2019 cyn symud i Theatr y Royal Court yn Llundain.\nMae Ed yn Gymrawd yr Arts Foundation, Cymrawd Anrhydeddus yn Ngholeg Brenhinol Cerdd a Drama Cymru, ac yn Broffessor Gwadd a Chymrawd Anrhydeddus Prifysgol Aberystwyth.\nMae Ffion wedi gweithio fel cynhyrchydd ir cwmni ers 2016 ac wedi cynhyrchu dros 30 awr o'r ddrama cyfoes S4C Gwaith/Cartref.\nMae Ffion bellach yn datbygu ei ffilm gyntaf gyda’r nofelydd arobryn Manon Steffan Ros, yn creu cyd-greu cyfres wê newydd gyda’r awdur/cyfarwyddwr Mared Bryn (sydd bellach mewn datblyggiad gyda S4C) ac yn cyd-greu’r cyfres ddrama cyfoes 6awr UNED, a gomisiynwyd yn ddiweddar gan S4C.\nBydd Ffion yn cynhyrchu’r gyfres yn 2020.


Beth yw’r Gorchymyn Diwygio Rheoleiddio (Diogelwch Tân)?\nDaeth y Gorchymyn Diogelwch Tân i rym ar 1 Hydref 2006 gan ddisodli Deddf Rhagofalon Tân 1971 a’r Rheoliadau Rhagofalon Tân (Gweithle). Bellach, y Gorchymyn yw’r brif ddeddfwriaeth diogelwch tân. Mae’r Gorchymyn yn effeithio ar bob eiddo nad yw’n eiddo preswyl yn ogystal â rhai gweithgareddau awyr agored. Mae’r Gorchymyn Diogelwch Tân yn gosod pwyslais ar leihau risg ac atal tân.\nMae’n effeithio ar gyflogwyr ac unrhyw un â chyfrifoldeb rheoli dros eiddo y mae gan y cyhoedd fynediad ato fel ymwelwyr neu weithwyr. Cyfrifoldeb y ‘person cyfrifol’ yw cydymffurfio â’r Gorchymyn Diogelwch Tân.\nYn y gweithle, y cyflogwr yw’r ‘person cyfrifol’, neu unrhyw berson arall sydd â rheolaeth dros unrhyw ran o’r eiddo, er enghraifft, y meddiannydd neu’r perchennog.\nYng nghyd-destun pob eiddo arall, y person neu’r bobl sy’n rheoli’r eiddo fydd yn ‘gyfrifol’. Os oes mwy nag un person cyfrifol mewn unrhyw fath o eiddo, rhaid cymryd pob cam rhesymol i gydweithio.\nYn ogystal, mae’r ddeddfwriaeth yn berthnasol i bobl hunangyflogedig a’r sector gwirfoddol.\nBle mae’r Gorchymyn yn berthnasol?\nMae’r Gorchymyn Diogelwch Tân yn berthnasol i bron pob eiddo, gan gynnwys bron pob math o adeilad, strwythur a gwagle. Er enghraifft:\neiddo sy’n darparu gofal\nmannau cyffredinol tai amlfeddiannaeth\ntafarndai, clybiau a bwytai\ngwestai a hostelau\nNoder: Nid yw’r Gorchymyn yn cynnwys eiddo domestig sy’n gartref i grŵp teulu unigol.\nA fydd angen Tystysgrif Tân arnaf?\nNid yw tystysgrifau tân yn ddilys bellach. Nid ydynt yn cael eu dosbarthu ychwaith. Er hynny, os yw eich eiddo wedi derbyn tystysgrif tân yn y gorffennol, gall hynny ffurfio sail dda ar gyfer eich asesiad diogelwch tân.\nBeth sydd angen i fi ei wneud er mwyn cydymffurfio?\nMae gan y ‘person cyfrifol’ ddyletswydd gyfreithiol i weithredu Asesiad Diogelwch Tân. Pwrpas yr asesiad hwn yw sicrhau nad yw’r bobl ar eich eiddo neu’n agos ato o dan fygythiad tân ar eich eiddo. Rhaid i chi sicrhau bod person cymwys yn gweithredu’r Asesiad Diogelwch Tân. Rhaid cywiro unrhyw ddiffygion a nodir yn yr arolwg (y ‘darganfyddiadau arwyddocaol’).\nA fydd y Gwasanaeth Tân yn archwilio fy eiddo?\nMae’n debygol y bydd Swyddog Diogelwch Tân yn ymweld â’ch eiddo ar ryw achlysur er mwyn ei archwilio.\nAm beth fydd y Swyddog Diogelwch Tân yn chwilio?\nYn ystod yr archwiliad, efallai bydd yr archwiliwr yn dymuno gweld y dogfennau canlynol:\nAsesiad risg tân Llyfr cofnodi rhagofalon tân Cofnod hyfforddiant staff a driliau Cofnod profi a chynnal offer ymladd tân Cofnod profi a chynnal pob system diogelwch tân, gan gynnwys larymau tân, goleuadau argyfwng, systemau dyfrhau a systemau awyru mwg. Efallai bydd angen i chi gyflwyno copi o’ch darganfyddiadau arwyddocaol a chynlluniau eich eiddo i’ch Swyddfa Diogelwch Tân leol.\nBeth fydd yn digwydd os darganfu’r Swyddog Tân broblemau?\nBydd y Swyddog Diogelwch Tân yn gweithio gyda chi er mwyn gwneud eich eiddo yn lle mwy diogel drwy gynnig cyngor ac arweiniad i chi. Er hynny, mae gan yr Awdurdod Tân ddyletswydd i orfodi Gorchymyn Diwygio Rheoleiddio (Diogelwch Tân), gan ystyried erlyniad trwy’r llysoedd os bydd pob ymdrech arall yn methu.\nEin rôl gorfodi\nYr Awdurdod Tân ac Achub yw’r awdurdod gorfodi ar gyfer rhagofalon tân cyffredinol. Byddwn yn archwilio eiddo yn ogystal â gweithredu archwiliadau o asesiadau diogelwch tân er mwyn gorfodi gofynion y Gorchymyn Diogelwch Tân. Gweithredir yr holl waith archwilio yn unol ag egwyddorion gorfodaeth da concordat gorfodi’r Llywodraeth.\nByddwn yn targedu eiddo sy’n cynrychioli’r risg mwyaf i bobl ac i’r gymuned. Yn gyffredinol, busnesau sy’n gweithredu mewn adeiladau o safon isel yw’r rhain, sy’n rheoli’r eiddo’n wael neu sydd â mesuriadau atal a diogelu tân o safon isel ar waith.


'Rhaid rheoli teithiau diangen dros y ffin' medd Plaid Cymru - NewsATW\nASOS confirms ‘exclusive’ talks to land Arcadia’s Top brands | Business News\n‘Rhaid rheoli teithiau diangen dros y ffin’ medd Plaid Cymru\nMae angen rheoliadau ar deithiau sydd ddim yn angenrheidiol rhwng Cymru a Lloegr, yn ôl Plaid Cymru.\nDaw’r rhybudd bod angen rheoli teithiau ar ôl i gyfyngiadau Coronafeirws newydd gael eu gosod yng ngogledd-orllewin Lloegr.\nDywedodd AS y blaid dros Ddwyfor Meirionnydd, Liz Saville-Roberts: “Mi fydd ‘na bobl yn teithio o’r ardaloedd hynny sydd wedi cael rhybudd i beidio cymysgu gyda’i gilydd, byddan nhw’n teithio’n unswydd i’w cartrefi gwyliau…”\nDywedodd Prif Weinidog Cymru bod y cyfyngiadau yng ngogledd Lloegr yn golygu bod yr ardaloedd “nôl yn y lle ble ydyn ni yng Nghymru heddi”, a galwodd ar bobl sy’n teithio rhwng y ddwy wlad i fod yn “ofalus”.\nCafodd rheoliadau yn ardal Manceinion, a rhannau o Sir Gaerhirfryn a Sir Efrog eu tynhau gan Lywodraeth y DU nos Iau, wrth i achosion o’r feirws gynyddu yno.\nDywedodd Ms Saville-Roberts ei bod wedi codi’r oblygiadau ar lefydd fel ei hetholaeth hi yng ngogledd Cymru gyda Mr Johnson.\n“Dywedais wrth y prif weinidog, dwi’n gwybod achos eich cyhoeddiad chi heddiw, mi fydd ‘na bobl yn teithio o’r ardaloedd hynny sydd wedi cael rhybudd i beidio cymysgu gyda’i gilydd, byddan nhw’n teithio’n unswydd i’w cartrefi gwyliau…\n“Ydych chi’n mynd i wneud cyhoeddiad am deithio diangen?\n“Mi wnaeth o gydnabod y cwestiwn ond dim byd mwy na hynny.”\nYchwanegodd ei bod wedi “erfyn ar Brif Weinidog Cymru i ailystyried” y rheoliadau ar deithio diangen yma.\n“Da ni’n gwybod bod y bobl fydd yn teithio yma, mai o’r ardaloedd fel Manceinion byddan nhw dod.”\nDaw wrth i Lywodraeth Cymru ddweud y bydd bwytai a thafarndai yn cael agor y tu mewn o ddydd Llun.\n“Os ydyn ni am atal yr haint, mae’n rhaid i ni allu symud yn sydyn ar y penderfyniadau…\n“Mae cael pobl i fewn i dafarndai a bwytai ar hyn o bryd i weld i fi, i nifer o’r boblogaeth, yn rhywbeth fedrwn ni ddim ei wneud.”\n‘Un cam ar y tro’\nDywedodd Prif Weinidog Cymru, Mark Drakeford, bod y cyfyngiadau ar ardaloedd o Loegr gyfystyr â’r sefyllfa yng Nghymru.\n“Beth ni’n dweud wrth bobl sy’n teithio o Gymru i Loegr neu o Loegr i Gymru yw byddwch yn ofalus, a gwneud y pethau ni gyd yn gwybod amdanynt,” meddai.\n“Wrth gwrs ni yn meddwl am beth maen nhw’n ei wneud yn Lloegr, ond yng ngogledd Lloegr maen nhw fwy neu lai nôl yn y lle ble ydyn ni yng Nghymru heddi.\n“Ond ni’n edrych ar be’ sydd wedi digwydd yn Sbaen, yn Awstralia ac yn y blaen, a dyna pam ni’n neud pethau fel y’n ni – yn ofalus, un cam ar y tro.”\n← Madrid Open: Organisers told not to hold event by Spanish health ministers\nMwy o gleifion Covid-19 nag erioed yn ysbytai Cymru\n20 o farwolaethau a 933 achos coronafeirws newydd


> Adnoddau > dewisiadau amgen > amgen i DDR Pen yrru adferiad: Wondershare Data Recovery\nRwyt ti yma bellach, a rhaid i chi wybod bod DDR Pen yrru adferiad yn fath o adennill data ar gyfer gyriannau y pen, sy'n eich galluogi i adennill eu dileu, fformatio a ffeiliau ar goll. Yn awr, yn yr erthygl hon yn mynd i ddweud am dewis amgen i DDR Pen yrru adferiad: Wondershare Data Recovery neu Wondershare Data Recovery for Mac. Mae'r ddau offer meddalwedd yn cynnwys holl nodweddion allweddol meddalwedd DDR Pen yrru adferiad, yn ogystal â rhai ychwanegol fel adfer data o gyfrifiaduron, gyriannau caled, disgiau allanol, camerâu, USB gyriannau, iPod a mwy. Yn olaf, mae hwn substitude DDR Pen yrru adfer costau chi llai.\nSut i ddefnyddio DDR Pen yrru adferiad amgen\nLlwytho i lawr y fersiwn treial am ddim o'r rhaglen isod wedi ceisio am ddim!\nNesaf, gadewch i ni geisio fersiwn Windows cyfnewid DDR Pen yrru adferiad hwn gyda'i gilydd.\nStep1. Rhedeg adfer y gyriant Pen DDR rhodder\nAr ôl gosod sy'n cyfateb i DDR Pen yrru adennill, redeg ar eich cyfrifiadur. Mae nhw'n dulliau adfer dau ddewis o: dewin a dull safonol.\ny dewin: Mae'r dull adfer hwn yn eithaf gyfeillgar i ddechreuwyr. Mae dim ond rhaid i chi wirio atebion ar gyfer dau gwestiwn syml, a bydd y rhaglen yn gwneud y gweddill.\ny dull safonol: Mae'n dda ar gyfer defnyddwyr profiadol y cyfrifiadur. Mae'n darparu dewisiadau adfer gwahanol ar gyfer defnyddwyr i ddewis fel adfer ffeil goll, adfer pared, adfer ffeil amrwd ac adfer ailgydio.\nCymryd y dewin fel enghraifft a gadewch i ni barhau i ddysgu y dewis amgen hwn o DDR Pen yrru adferiad.\nDewiswch y math o ffeil rydych chi'n chwilio amdano. Os oes mwy nag un, gallwch ddewis "Pob math o ffeil" a mynd i "Nesaf".\nDewiswch y lleoliad lle collodd eich ffeiliau. Pe baech yn colli ffeiliau ar ddyfeisiau cludadwy, mae angen i chi ei gysylltu i'r cyfrifiadur a dewis "Dyfeisiau symudol allanol". Os ar eich cyfrifiadur, gallwch ddewis y ffolder penodol neu waith.\nCyn sganio, gwiriwch i "Galluogi dwfn sganio", a fydd yn helpu i adfer eich ffeiliau coll yn ddyfnach. Yna cliciwch ar "Cychwyn".\nAr ôl y sgan, mae amgen DDR Pen yrru adferiad yn caniatáu i chi weld rhagolwg rhai ffeiliau fel ffotograffau, dogfennau Swyddfa, ffeiliau PDF, SIP, RAR, ac ati. Gallwch chi ragweld iddynt cyn adfer i wirio ansawdd. Yna mark rheini rydych eisiau a cliciwch "Adennill" i'w harbed ar y cyfrifiadur gydag un clic.\nNodyn: Yn ystod y gwaith sganio, gallwch puase neu ei atal pan mae angen i chi fynd allan neu wneud rhywbeth arall, ac mae'n parhau yn ddiweddarach. Wrth stopio sganio, gallwch arbed y canlyniad wedi'i sganio a fewnforio y tro nesaf i barhau. Ond dydw i ddim yn ei arbed ar y gyriant caled ffynhonnell er mwyn osgoi data rhaglenni'n methu.


Gwledd Conwy, 26-28 Hydref 2018\nCaiff Gwledd Conwy ei chynnal yn nhref hardd Conwy yn y gogledd, ac mae disgwyl i’r digwyddiad fod yn benwythnos difyr llawn o fwyd, cerddoriaeth ac adloniant a fydd yn addas i bawb. Bydd y digwyddiad yn cael ei gynnal o ddydd Gwener 26 Hydref tan ddydd Sul 28 Hydref.\nBydd ymwelwyr yn gallu mwynhau pob math o gynnyrch lleol, blasus yn y Neuaddau Bwyd, y Farchnad Bwyd Stryd a’r Farchnad Bwyd Lleol a fydd yn rhan o’r digwyddiad. O siocledi moethus a wnaed â llaw i gawsiau lleol blasus a seidrau unigryw … bydd yno rywbeth at ddant pawb. Bydd y Neuaddau Bwyd wedi’u lleoli ar y cei ac yn Neuadd Fwyd yr Afon, a byddant ar agor ddydd Sadwrn a dydd Sul. Bydd y Farchnad Bwyd Stryd ar y cei hefyd ac ar hyd y Stryd Fawr. Bydd y Farchnad Bwyd Lleol yn Sgwâr Lancaster.\nBydd nifer o sesiynau mewn ceginau arddangos a sesiynau blasu gwin yn cael eu cynnal dros y penwythnos, y gall y teulu cyfan gymryd rhan ynddynt, a chynhelir nifer o ddosbarthiadau celf a chrefft y gallwch chi a’r plant roi cynnig arnynt.\nPan fydd eich boliau’n llawn ar ôl blasu’r holl fwyd bendigedig, gallwch ymlwybro i gyfeiriad y Prif Lwyfan ar y cei i fwynhau cerddoriaeth amrywiol, boed yn berfformiad acwstig hamddenol, yn sesiwn cerddoriaeth jazz neu’n gyfle i godi canu. Bydd yr adloniant yn siŵr o fod yn un o uchafbwyntiau’r penwythnos.\nMae Gorsaf Reilffordd Conwy yng nghanol y dref ac o fewn pellter cerdded i lawer o leoliadau’r digwyddiad. Mae modd cyrraedd y digwyddiad ar fws hefyd. Mae’r cei lle bydd llawer o’r ŵyl yn cael ei chynnal ryw 5 munud o waith cerdded o Orsaf Reilffordd Conwy.\nI gynllunio eich taith yn ôl ac ymlaen i’r digwyddiad ar drafnidiaeth gyhoeddus, ac i gael gwybod sut mae teithio rhwng y lleoliadau, gallwch ddefnyddio ein Cynlluniwr Taith ar-lein. At hynny, gallwch ddefnyddio’r adnodd hwn i gael gwybodaeth am amseroedd, cyfeiriadau a phellteroedd cerdded.\nGall cerdded o’r naill ddigwyddiad i’r llall a cherdded o amgylch Conwy fod yn ffordd wych o fwynhau’r awyrgylch a bod yn rhan o’r digwyddiad hwn i ddathlu bwyd, celf a cherddoriaeth!\nGallwch gael rhagor o wybodaeth am y digwyddiad a phrynu eich tocynnau yma.


Strategaeth Deunydd Pacio Newydd y DG\nHafan > Pynciau > Yr amgylchedd a chefn gwlad > Yr amgylchedd - diogelu ac ansawdd > Gwastraff ac ailgylchu > Rheoli Gwastraff yn ôl sylwedd > Pacio a gwastraff deunydd pacio Pacio a gwastraff deunydd pacio\nDiweddarwyd 16 Rhagfyr 2011\nMae’r ddogfen hon yn amlinellu ein gweledigaeth ar gyfer Cymru gynaliadwy.\tCynhyrchwyd 10.8 miliwn tunnell fetrig o wastraff deunydd pacio yn y DU yn 2009. Adenillwyd 67% ohono, ac ailgylchwyd 62%. Mae’r cyfanswm wedi cynyddu ers 2007, ond y mae rhagor yn cael ei ailgylchu a’i adennill. Mae’r DU wedi cyrraedd nod y Gyfarwyddeb ar gyfer 2009, ond y mae eto angen inni leihau cyfanswm y gwastraff deunydd pacio, heb amharu ar y cynnyrch y mae’n ei amddiffyn, a chynyddu’r hyn a ailgylchir ac a adenillir.\tMae cyfarwyddeb y GE parthed Deunydd Pacedu a Gwastraff Deunydd Pacedu (2007) yn ceisio lleihau effaith amgylcheddol deunydd pacedu a gwastraff deunydd pacedu trwy:\nGyflwyno nodau adennill ac ailgylchu; ac Annog lleihau ac ailddefnyddio.\nTrafodant ragor na 50 tunnell fetrig o ddeunydd pacedu mewn blwyddyn;\nCyfanswm y deunydd pacedu y mae’r busnes yn ei drafod;\nNodau adennill ac ailgylchu’r busnes am y flwyddyn; a\nGall busnesau ymgofrestru ag Asiantaeth yr Amgylchedd, neu ymuno â chynllun cydymffurfiaeth cofrestredig.\nEwch i: wefan Asiantaeth yr Amgylchedd (dolen allanol)\nLleihau i’r eithaf gyfanswm y deunydd pacedu a ddefnyddir, a’r gwastraff deunydd pacedu a gynhyrchir; a\nGosodir nodau adennill ac ailgylchu ar gyfer busnesau’r DU. Mae’r nodau hyn o gymorth i’r DU gyrraedd nodau Cyfarwyddeb y GE. Ceir y nodau presennol ar wefan Adran yr Amgylchedd, Bwyd a Materion Gwledig (Defra).\nEwch i: wefan Adran yr Amgylchedd, Bwyd a Materion Gwledig: Pacio a gwastraff deunydd pacio (dolen allanol, Saesneg yn unig)\n“Gwneud y Gorau o Ddeunydd Pacedu” yw’r strategaeth a gyhoeddwyd gan Lywodraeth y DU a’r Gweinyddiaethau Datganoledig ar gyfer y DU. Gesyd gyfeiriad eglur ar gyfer polisi deunydd pacedu’r DU am y ddeng mlynedd nesaf. Ceir rhagor o gymorth ynghylch rheoliadau’r DU sy’n gysylltiedig â deunydd pacedu a gwastraff deunydd pacedu ar wefannau Net Regs a Busnes Cymru.\nEwch i: wefan Net Regs (dolen allanol)\nEwch i: wefan Busnes Cymru (dolen allanol)\nAsiantaeth yr Amgylchedd yw rheoleiddiwr amgylcheddol Cymru a Lloegr. Gallwch alw llinell frys 24-awr Asiantaeth yr Amgylchedd Cymru ar 0800 807 060: mae’n darparu rhagor o wybodaeth ac arweiniad.\nEwch i: Asiantaeth yr Amgylchedd (dolen allanol)


China Allen Bradley Drive PowerFlex Allen Bradley - Cyflenwyr - HuiTong Industry Company Limited google-site-verification=TXg1_WchYlMLB36tKPCkhY02HfKkkQfiMDCP-ksCfHM\nHafan > Cynhyrchion > Awtomeiddio Rockwell > Gyriant PowerFlex Allen Bradley\nRydym yn cynnig dewis eang o Rockwell AutomationAllen Bradley PowerFlex Drive, yn cynnwysGyriannau amledd amrywiol a gyriannau servo PowerFlex AC a DC.\nGall VFDs Allen Bradley drin cymwysiadau foltedd isel a chanolig a dod mewn amrywiaeth o raddfeydd pŵer.\nMae gyriannau Allen Bradley PowerFlex AC a gyriannau Powerfles DC yn cynnig ystod eang o ddulliau rheoli, nodweddion, opsiynau a phecynnu, yn ogystal â foltedd byd-eang a llawer o raddau pŵer.\nGyda strwythur rhaglennu cyson a rhyngwyneb gweithredwr cyffredin, mae gyriannau PowerFlex yn symleiddio rhaglennu a chyfluniad ac yn lleihau amser sefydlu, hyfforddiant a gweithrediad.\nMae gyriannau PowerFlex Compact AC yn darparu datrysiad cost-effeithiol, cyffredinol ar gyfer cymwysiadau rheoli lefel peiriant annibynnol ac integreiddio system syml.\nMae Allen Bradley PowerFlex Drive yn darparu datrysiadau trydan awtomeiddio ar gyfer ystod eang o gymwysiadau byd-eang. Mae wedi'i gynllunio i fod yn hawdd ei ddefnyddio, mae ganddo'r fantais o arbed amser, a phecyn cryno sy'n gwneud y gorau o ofod panel ac amlochredd cymhwysiad.\nMae gyriannau cryno Allen Bradley PowerFlex Drive hefyd yn darparu datrysiad ar gyfer cymwysiadau rheoli lefel peiriant annibynnol neu integreiddio system syml.\nMae gennym stoc fawr o Allen Bradley PowerFlex Drives fel 25A, 25B, 22A, 22B, 20A, 20B, 20D, 20F, 20G a chyfresi eraill. Gallwch chiholi'r Gyriannau yn uniongyrchol, neu anfon e-bost atom gyda'r rhan-rifau. Byddwn yn eich ateb cyn gynted â phosibl!\nâ € ‹Cyflwr:Newydd sbon, wedi'i selio yn y ffatri\nArgaeledd:Bob amser mewn stoc\nDisgrifiadï¼šPowerFlex 4- 0.4 kW (0.5 HP) AC Drive\nDisgrifiadï¼šPowerFlex 4- 1.5 kW (2 HP) AC Drive\nDisgrifiadï¼šPowerFlex 4 2.2 kW (3 Hp) AC Drive\nDisgrifiadï¼šPowerFlex 4 3.7 kW (5 Hp) AC Drive\nDisgrifiadï¼šPowerFlex 40- 4 kW (5 HP) AC Drive\nGyriant PowerFlex Allen Bradley Darperir gwerthu Allen Bradley, rhestr fawr mewn stoc, gan HuiTong Industry Co; Ltd. A ydych chi eisiau gwarged awtomeiddio brandiau pris isel Gyriant PowerFlex Allen Bradley gyda'r dyfynbris? Gallwn ddarparu PLCs, gyriannau Powerflex, VFDs, rheolwyr Servo, Panelviews.


Citizens Advice - Tystysgrifau geni\nHafan CymruPerthnasoeddBirth certificates and changing your nameTystysgrifau geni\nBirth certificates and changing your name Tystysgrifau geni\nNewid enw Mae'r cynnwys hwn yn berthnasol i\nPryd i gofrestru genedigaethPwy sy’n medru cofrestru genedigaethSut i gofrestru genedigaethEnwi’r plentyn ar dystysgrif geniGenedigaethau tu allan i’r Deyrnas UnedigBeth ddylech chi ei wneud os nad yw genedigaeth wedi cael ei chofrestruPobl trawsrywiolMathau o dystysgrifau geniCael copi o dystysgrif geniTystysgrifau geni ar ôl mabwysiaduTystysgrifau geni o dramorFfioedd ar gyfer copïau o dystysgrifau geni yng Nghymru a LloegrFfioedd ar gyfer copïau o dystysgrifau geni yng Ngogledd Iwerddon\nPryd i gofrestru genedigaeth\nFel arfer, mae'n rhaid cofrestru genedigaeth o fewn 42 diwrnod. Fel arfer, dylid cofrestru genedigaethau lle roedd y baban yn farw ar enedigaeth o fewn 42 diwrnod hefyd, a heb fod yn hwyrach na 12 mis wedi’r enedigaeth.\nPwy sy’n medru cofrestru genedigaeth\nMae mam yn medru cofrestru genedigaeth ei phlentyn ar ei phen ei hun, nid oes gwahaniaeth os ydyw’n briod. Mae hefyd yn medru cofrestru’r enedigaeth ar y cyd gyda’r tad.\nMae tad ond yn medru cofrestru’r enedigaeth ar ei ben ei hun:\nos oedd yn briod â’r fam pan gafodd y plentyn ei eni neu genhedlu, neu\nmae’r fam wedi llenwi ffurflen datganiad statudol, yn ei enwi ef fel y tad, neu\nmae yna gytundeb cyfrifoldeb rhiant mewn grym, neu\nmae ganddo orchymyn llys priodol.\nOs nad yw’r tad yn briod â’r fam ond mae’n cofrestru’r enedigaeth ar y cyd gyda hi, bydd yn cael cyfrifoldeb rhiant.\nOs ydych yn bartner benywaidd i fam plentyn, efallai y byddwch yn medru cofrestru’r enedigaeth ar y cyd gyda’r fam mewn rhai amgylchiadau. Fe fydd hyn yn rhoi cyfrifoldeb rhiant i chi.\nAm fwy o wybodaeth ynghylch cyfrifoldeb rhiant, gweler y pennawd Plant, yn Cydfyw a phriodas – gwahaniaethau cyfreithiol.\nOs ydych yn bartner benywaidd i fam plentyn, efallai y byddwch am gael cyngor i weld os ydych yn medru cael cyfrifoldeb rhiant dros y plentyn. Mae cyngor ar gael o’ch canolfan Cyngor ar Bopeth. I chwilio am fanylion eich CAB agosaf, gan gynnwys y rhai sy’n medru rhoi cyngor drwy’r e-bost, cliciwch ar CAB agosaf.\nOs nad yw rhieni’r plentyn yn medru cofrestru'r enedigaeth, fe all un o'r canlynol wneud hynny yn eu lle:-\ngweinyddydd yn yr ysbyty sydd â chyfrifoldeb dros gofrestru genedigaethau sy’n digwydd yn yr ysbyty\nrhywun sy'n byw yn y ty lle cafodd y plentyn ei eni\nunrhyw berson a oedd yn bresennol adeg yr enedigaeth\nunrhyw berson sy'n gyfrifol am y plentyn.\nSut i gofrestru genedigaeth\nMae'n rhaid cofrestru genedigaeth gyda'r Cofrestrydd Genedigaethau a Marwolaethau yn y rhanbarth lle ganwyd y baban. Mae'r cyfeiriad yn y llyfr ffôn.\nRydych hefyd yn medru chwilio am eich swyddfa gofrestru leol ar-lein ar: www.gov.uk.\nOs nad ydych yn medru mynd i’r swyddfa gofrestru ble ganwyd y plentyn, fe fyddwch yn medru mynd i swyddfa arall. Yna, fe fydd y cofrestrydd yn anfon y manylion at y swyddfa yn y rhanbarth ble ganwyd y plentyn. Rhaid i chi fynd i’r swyddfa gofrestru o fewn 42 diwrnod.\nNid oes ffi am gofrestru genedigaeth. Cyhoeddir tystysgrif genedigaeth fer yn rhad ac am ddim adeg cofrestru ond mae yna ffi am gopïau o’r dystysgrif lawn.\nEnwi'r plentyn ar dystysgrif geni\nGall mam y plentyn ddewis unrhyw enwau cyntaf a chyfenw. Gall roi cyfenw'r tad i'r plentyn os mai dyna yw ei dymuniad ac nid oes rhaid cael caniatâd y tad cyn gwneud hyn. Yng Ngogledd Iwerddon, dim ond o dan amgylchiadau penodol y ceir cynnwys manylion y tad sydd ddim yn briod â'r fam.\nNid oes hawl gan ddyn sydd wedi'i gofrestru ar dystysgrif geni fel tad fynnu bod y plentyn yn derbyn enw penodol, er enghraifft ei gyfenw.\nGall pâr priod ddewis unrhyw gyfenw ar gyfer y plentyn. Nid oes yn rhaid iddo fod yn enw un o'r rhieni.\nGenedigaethau tu allan i'r DU\nCaiff pob genedigaeth ar gychod cofrestredig Prydeinig a hofrenfadau, a genedigaeth deiliaid Prydeinig ar gychod sydd wedi eu cofrestru dramor sydd yn mynd at gyrchfan yn y DU neu sydd wedi dod oddi yno, eu cofrestru gan Gofrestrydd Cyffredinol Cychod a Morwyr yng Nghaerdydd.\nCaiff pob genedigaeth ar awyren gofrestredig Prydeinig eu cofrestru gan yr Awdurdod Hedfan Sifil.\nFel arfer, gall genedigaethau dinaysddion Prydeinig, dinasyddion Tiroedd Dibynnol Prydeinig a dinasyddion Prydeinig Tramor gael eu cofrestru mewn gwledydd tramor yn y Conswl Prydeinig neu'r Uwch Gomisiwn.\nGellir cofrestru genedigaethau i aelodau o'r lluoedd arfog sy'n gwasanaethu tu allan i'r DU gan Swyddog Cofrestru Adran Gwasanaethau tramor.\nBeth ddylech chi ei wneud os nad yw genedigaeth wedi cael ei chofrestru\nMae'n bosib gwneud cais i gofrestru genedigaeth flynyddoedd wedyn. Rhaid i chi fod yn un o’r bobl sy’n medru cofrestru genedigaeth ac fe fydd angen i chi roi cymaint o fanylion ag sy'n bosib, er enghraifft union ddyddiad a lleoliad y genedigaeth gan gynnwys enw a chyfeiriad llawn y plentyn neu eich henw a'ch cyfeiriad llawn chi. Dylech ysgrifennu at:-\nGRO CorrectionsPO Box 476SouthportMerseysidePR8 2WJFfôn: 0300 123 1837E-bost: corrections.re-reg@ips.gsi.gov.uk\nYng Ngogledd Iwerddon, mae'n bosib y bydd y Cofrestrydd Cyffredinol yn medru awdurdodi cofrestru'r genedigaeth tra bod tystiolaeth foddhaol yn cael ei gyflwyno i gefnogi'r holl fanylion a ddangosir ar y gofrestr. Os ydych yn cofrestru genedigaeth, cwblhewch ffurflen GRO 205 sydd ar gael o Swyddfa'r Cofrestrydd Cyffredinol a chyflwynwch o leiaf dau ddarn o dystiolaeth ddogfennol ar gyfer dyddiad a lleoliad y genedigaeth.\nFe all person trawsrywiol y cofrestrwyd ei (g)enedigaeth neu fabwysiadu yn y Deyrnas Gyfunol, ac sy'n cael Tystysgrif Cydnabod Rhyw llawn gan y Panel Cydnabod Rhyw, gael tystysgrif geni newydd sy'n adlewyrchu ei rhyw newydd gan y Gofrestr Cydnabod Rhyw a gedwir yn y Swyddfa Gofrestru Gyffredinol.\nFe fyddwch yn medru cael tystysgrif fer yn rhad ac am ddim. Fe fydd yn cynnwys manylion y dyddiad a lleoliad geni a'r manylion am eich rhieni sydd ar eich tystysgrif geni gwreiddiol, ynghyd â'ch rhyw newydd a'ch enw newydd. Ni fydd unrhyw un sy'n edrych ar eich tystysgrif geni newydd yn gallu gweld eich bod wedi cael rhyw newydd yn gyfreithiol.\nMae yna opsiwn hefyd i'r dystysgrif geni newydd hon ddangos eich cyfenw pan gawsoch eich geni, os yw'n wahanol i'r cyfenw ar eich tystysgrif cydnabod rhyw. Rhowch glic ar wefan GOV.UK ar www.gov.uk.\nFe fydd eich cofrestriad gwreiddiol yn dal i fodoli, ond ni fydd â chysylltiad at eich cofrestriad newydd.\nAm fwy o wybodaeth ynghylch cael tystysgrif cydnabod rhyw, gweler Cwestiynau a ofynnir yn aml ynghylch materion teuluol.\nMathau o dystysgrifau geni\nMae yna ddau fath o dystysgrif geni:-\ny dystysgrif lawn, sef copi o'r gosodiad yn y gofrestr genedigaethau, sy'n cynnwys yr holl fanylion a gofnodwyd\ny dystysgrif fer, sydd ond yn rhoi enw llawn y plentyn a'i ryw, a dyddiad a lleoliad yr enedigaeth. Nid yw'n rhoi enw a manylion y fam na'r tad. Rhoddir tystysgrif fer yn rhad ac am ddim pan gaiff yr enedigaeth ei chofrestru am y tro cyntaf.\nCael copi o dystysgrif geni\nTystysgrifau o Gymru a Lloegr\nGallwch gael copi o dystysgrif geni yn un o'r ffyrdd canlynol, a chodir ffi:-\ndrwy'r post neu ymweliad personol i’r swyddfa gofrestru yn y lleoliad ble ganed y plentyn\nar-lein gan y Swyddfa Gofrestru Gyffredinol, os oes gennych fanylion llawn am yr enedigaeth neu os ydych yn gwybod beth yw Cyfeirnod Mynegai’r Swyddfa Gofrestru Gyffredinol. Rydych yn medru talu gyda cherdyn credyd neu ddebyd. Rydych yn medru ceisio ar-lein ar: www.gov.uk.\ndros y ffôn gan y Swyddfa Gofrestru Gyffredinol. Mae’r gwasanaeth hwn ar gael i ddeiliaid cardiau credyd neu ddebyd yn unig. trwy'r post gan y Swyddfa'r Gofrestru Gyffredinol. Gallwch lawrlwytho ffurflen gais oddi ar wefan GOV.UK ar www.gov.uk neu e--bostio’r Swyddfa Gofrestru Gyffredinol. Rydych yn medru talu’r ffi trwy gerdyn credyd neu ddebyd neu drwy siec sy’n daladwy i IPS. Dyma’r manylion cyswllt:\nGeneral Register OfficeCertificate Services SectionPO Box 2SouthportMerseysidePR8 2JDRhif Ffôn: 0845 603 7788 (Llun-Gwe 8yb-8yp; Sad 9yb-4yp)E-bost: certificate.services@ips.gsi.gov.ukGwefan: www.gro.gov.uk\nAm fanylion y ffioedd ar gyfer copïau o dystysgrifau geni, rhowch glic ar wefan GOV.UK ar www.gov.uk\nDylech gynnwys gymaint o wybodaeth am yr enedigaeth ag sy'n bosib. Os nad ydych yn gwybod union ddyddiad eich geni, fe fydd modd chwilio un flwyddyn y naill ochr a’r llall i’r flwyddyn a geir gennych. Os nad oes modd olrhain genedigaeth,, cewch eich arian yn ôl.\nOs ydych yn darparu cyfeirnod indecs, bydd y dystysgrif yn cael ei phostio o fewn pedair diwrnod gwaith. Gellir dod o hyd i'r cyfeirnod trwy chwilio drwy'r mynegai ar ficro-lun mewn rhai llyfrgelloedd mawr a swyddfeydd cofnodion cyhoeddus. Gellir chwilio’n rhad ac am ddim am fwyafrif y cyfeirnodau o 1837 hyd yn gynnar yn yr 20fed ganrif yn: www.freebmd.org.uk. Mae rhai swyddfeydd cofrestru lleol wedi gosod eu cyfeirnodau nhw eu hunain ar-lein: gweler www.ukbmd.org.uk. Dyma fanylion cyswllt Canolfan Cofnodion y Teulu:\n1 Myddelton StreetLondonEC1R 1UWGwefan: www.familyrecords.gov.uk/frc\nGallwch gael tystysgrif, at ddibenion nawdd cymdeithasol yn unig, gan y cofrestrydd lleol lle cofrestrwyd yr enedigaeth. Os ydych yn cael copi yn fuan wedi cofrestru'r enedigaeth, byddwch yn gorfod talu ffi is. Unwaith bydd y gofrestr wedi'i anfon ar y Cofrestrydd Uwcharolygu, codir y tâl llawn. Cedwir y tystysgrif gan yr yr Adran Gwaith a Phensiynau.\nTystysgrifau o Ogledd Iwerddon a Gweriniaeth Iwerddon\nGallwch gael copi o dystysgrif genedigaeth a gymerodd le yng Ngogledd Iwerddon neu Gweriniaeth Iweddon, a manylion y ffïoedd o :-\nTystysgrifau wedi i'r plentyn gael ei fabwysiadu\nMae tystysgrif mabwysiadu’n cymryd lle tystysgrif geni i rywun sydd wedi cael ei fabwysiadu a dylid ei defnyddio at bob diben swyddogol. Gallwch gael copi o’ch tystysgrif mabwysiadu oddi ar wefan GOV.UK ar www.gov.uk\nOs ydych yn 18 neu'n hyn ac wedi cael eich mabwysiadu yng Nghymru, Lloegr neu Ogledd Iwerddon gallwch wneud cais am gopi gwreiddiol o'ch tystysgrif geni.\nOs ydych yn gwybod holl fanlyion yr enedigaeth dylech wneud cais i'r Cofrestrydd Uwcharolygu yn y rhanbarth lle cofrestrwyd eich genedigaeth neu wneud cais i’r Swyddfa Gofrestru Gyffredinol. Mae yna ffi am hyn.\nOs nad ydych yn gwybod manylion eich genedigaeth a chawsoch eich mabwysiadu cyn Tachwedd 12 1975, bydd angen i chi weld cynghorydd profiadol cyn i chi fedru cael gwybodaeth o'r dystysgrif geni gwreiddiol.\nOs cawsoch eich mabwysiadu ar neu ar ôl Tachwedd 12 1975, gallwch ddewis a hoffech weld cynghorydd cyn cael gwyboeth am eich tystysgrif geni.\nAm fwy o wybodaeth ynglŷn â mynediad at gofnodion genedigaeth, rhowch glic ar wefan GOV.UK ar www.gov.uk.\nYng Nghymru a Lloegr, am fwy o wybodaeth ynghylch mabwysiadu, gweler Mabwysiadu yn y taflenni ffeithiau ar y Teulu. Yng Ngogledd Iwerddon, gweler Pobl ifanc a teulu.\nTystysgrifau o dramor\nOs cawsoch eich geni dramor, gallai'r enedigaeth fod wedi ei chofrestru yn y DU hefyd. Os felly, gellir cael copi o'r dystysgrif yn y ffordd arferol – gweler uchod.\nOs nad yw'r enedigaeth wedi ei chofrestru yn y DU, mae'n bosib y byddwch yn medru cael copi o'r dystysgrif geni o'r wlad lle cawsoch eich geni. Gallwch wneud hyn trwy gysylltu â'r llysgenhadaeth berthnasol yn y DU.\nOs nad ydych yn medru cael hyd i gopi o'ch tystysgrif geni o dramor, efallai y bydd isadran Chwilio Dogfennau Lleol Swyddfa'r Gymanwlad a Thramor yn medru eich helpu. Codir ffi. Dyma'r cyfeiriad:-\nLocal Document SearchesConsular DirectorateRm K4.4.9Foreign and Commonwealth OfficeKing Charles StreetLondonSW1A 2AH\nGwefan: www.fco.gov.uk Os cawsoch eich bedyddio yn is-gyfandir India cyn 1947 dylech holi Cofnodion Swyddfa India yn:\nAsia, Pacific and Africa Collections enquiriesThe British Library96 Euston RoadLondonNW1 2DB\nFfôn: 020 7412 7873Ffacs: 020 7412 7641E-bost: apac-enquiries@bl.ukGwefan: www.bl.uk\nFfioedd ar gyfer copïau o dystysgrifau geni yng Nghymru a Lloegr\nMae gwybodaeth ynghylch y ffioedd ar gyfer copïau o dystysgrifau geni yng Nghymru a Lloegr ar wefan GOV.UK ar: www.gov.uk.\nFfïoedd ar gyfer Copïau o dystysgrifau geni yng Ngogledd Iwerddon\nMae gwybodaeth ynghylch y ffioedd ar gyfer copïau o dystysgrifau geni yng Ngogledd Iwerddon ar wefan NI Direct ar: www.nidirect.gov.uk.


Offer Hwb - Hwb\nCynulleidfa a awgrymir: dysgwyr, staff ysgol, myfyrwyr GAG, pencampwyr digidol mewn ysgolion, gweinyddwyr Hwb mewn awdurdodau lleol, gweinyddwyr Hwb ar gyfer consortia addysg rhanbarthol.\nDatblygwyd ystod o offer ar gyfer dysgu ac addysgu gan randdeiliaid Hwb, ar gyfer Hwb. Mae’r rhain yn cynnwys offer ar gyfer y canlynol:\ncreu a rhannu adnoddau\ntrefniadau cydweithio ar gyfer gweithwyr addysg proffesiynol a dysgwyr\nYn ogystal, gallwch ddefnyddio amrywiaeth o wasanaethau trydydd parti gyda'ch cyfrif Hwb, gan gynnwys:\nMynediad at Offer Hwb\nWedi mewngofnodi, gellir cael mynediad at Offer Hwb yn uniongyrchol o Hwb.\nBydd yn rhaid i athrawon ymuno â Chymuned Hwb cyn cael mynediad at holl Offer Hwb.\nMae ymuno â Chymuned Hwb yn eich galluogi i gael gafael ar adnoddau sydd wedi cael eu creu gan athrawon eraill yng Nghymru ac yn rhoi cyfle i chi rannu’r hyn rydych chi wedi’i greu. Drwy ymuno â Chymuned Hwb rydych chi’n cael gweld yr amrywiaeth o adnoddau ac offer newydd sydd wedi cael eu creu gan ymarferwyr dysgu, ac ar eu cyfer. Bydd cyfle hefyd i gymryd rhan mewn Rhwydweithiau Hwb pan fyddwch yn ymuno â Chymuned Hwb.\nNi chaniateir mynediad i ddysgwyr i Gymuned Hwb.\nPan fydd y rhai nad ydynt yn ddysgwyr yn mewngofnodi i Hwb am y tro cyntaf, byddan nhw’n gweld blwch glas yn eu gwahodd i ymuno â Chymuned Hwb. Cliciwch drwyddo, a chytuno i’r telerau ac amodau ychwanegol i ymuno â Chymuned Hwb.\nOs ydych chi wedi cau’r ffenestr naid las yn barod, gallwch ymuno â Chymuned Hwb drwy ddilyn y camau canlynol:\nCliciwch ar eich enw (yng nghornel dde uchaf y dudalen) a dewiswch Gweld Proffil.\nCliciwch ar y ‘cog’ gosodiadau (ar ochr dde’r dudalen).\nCliciwch ar y tab Arall.\nCliciwch ar Ymuno â Chymuned Hwb.\nPan fyddwch chi’n ymuno â Chymuned Hwb am y tro cyntaf, gofynnir i chi gwblhau eich proffil defnyddiwr.\nGallwch weld a golygu eich proffil defnyddiwr ar unrhyw adeg drwy glicio ar eich enw yng nghornel dde uchaf y sgrin. Does dim rhaid i chi lenwi’r wybodaeth hon os nad ydych chi’n dymuno.\nMae Hwb yn dal ystorfa genedlaethol o fwy na 100,000 o adnoddau addysgol dwyieithog gyda’r ansawdd wedi’i sicrhau. Maen nhw’n cynnwys adnoddau sy’n benodol i bwnc ar draws yr holl gyfnodau allweddol a chyfres lawn o adnoddau diogelwch ar-lein. Drwy fewngofnodi i Hwb gallwch hefyd chwilio Britannica Digital Learning, ImageQuest (bron i 3 miliwn o ddelweddau, gyda hawliau ar gyfer defnydd addysgol) a Chymuned Hwb, lle gallwch ddod o hyd i adnoddau sydd wedi cael eu creu gan weithwyr addysg proffesiynol yng Nghymru sy’n defnyddio Hwb.\nMae’r rhan fwyaf o’r adnoddau ar Hwb ar gael yn ddwyieithog, ac mae tîm Cynnwys Hwb yn gweithio’n gyson gyda phartneriaid cynnwys ledled Cymru i gael deunyddiau dwyieithog ychwanegol.\nNid yw rhai o’r adnoddau trydydd parti, fel Britannica Digital Learning, ar gael yn Gymraeg ar hyn o bryd.\nBydd yr adnoddau sydd wedi cael eu creu gan aelodau Cymuned Hwb yn eu dewis iaith.\nEwch i https://hwb.gov.wales\nCliciwch ar y deilsen Adnoddau.\nGallwch chwilio’n gyflym am adnodd drwy deipio allweddair yn y bar Chwilio’r goeden wybodaeth (yn agos at frig y dudalen).\nMae dewisiadau chwilio ychwanegol ar gael ar ôl i chi fewngofnodi, gan gynnwys Cymuned Hwb, Britannica Digital Learning, Image Quest a Chasgliad y Werin Cymru. Mae’r dewisiadau hyn ar gael uwchben y bar Chwilio’r goeden wybodaeth.\nNeu, gallwch chwilio o fewn maes addysgol penodol drwy ddefnyddio’r ddewislen Darganfod, neu o fewn cyfnod allweddol penodol drwy ddefnyddio’r ddewislen Canfod a defnyddio (ar hyd brig y dudalen adnoddau).\nRhoi nod tudalen ar adnodd\nAr ôl i chi fewngofnodi i Hwb, rydych chi’n gallu rhoi nod tudalen ar eich hoff adnoddau.\nDewiswch yr adnodd yr hoffech roi nod tudalen arno.\nCliciwch ar y symbol creu nod tudalen ar ochr chwith uchaf y dudalen.\nGallwch ddod o hyd i’r adnoddau rydych wedi rhoi nod tudalen arnyn nhw drwy glicio Adnoddau > Dalenodau (ar hyd brig y dudalen nesaf at Creu a rhannu).\nGweld adnoddau Cymuned Hwb\nBydd holl ddefnyddwyr Hwb, ar wahân i ddysgwyr, sydd wedi ymuno â Chymuned Hwb, yn gallu gweld yr adnoddau sy’n cael eu lanlwytho i Gymuned Hwb. Ni fydd dysgwyr, ac unrhyw un sydd heb ymuno â’r Gymuned, yn gallu eu gweld.\nMae’r eicon hwn yn dangos mai aelod o Gymuned Hwb sydd wedi creu’r adnodd. Nid yw Llywodraeth Cymru’n gyfrifol am ei ansawdd na’i gywirdeb.\nRhannu adnoddau o Gymuned Hwb â dysgwyr\nNid oes modd i ddysgwyr weld deunyddiau yng Nghymuned Hwb.\nOs mai dim ond dolen i wefan neu restr chwarae yw’r adnodd, gallwch rannu’r ddolen hon â dysgwyr drwy Dosbarthiadau Hwb, Office365, J2e neu G Suite for Education.\nBydd yn rhaid lawrlwytho ffeiliau fel dogfennau Word neu PowerPoint o’r adnodd a sicrhau bod dysgwyr yn gallu cael gafael arnyn nhw, eto drwy Dosbarthiadau Hwb, Office 365, J2e, G Suite for Education neu unrhyw system arall y mae’r ysgol yn ei defnyddio.\nOs mai rhestr chwarae yw’r adnodd, gallwch ddefnyddio’r nodwedd Copïo rhestr chwarae drwy glicio ar yr eicon rhannu (yng nghornel dde uchaf y rhestr chwarae). Yna gallwch ddod o hyd i’r rhestr chwarae yn y cyfleuster Rhestrau Chwarae.\nCliciwch ar y Ddewislen (ar frig y dudalen).\nCliciwch ar Rhestrau Chwarae.\nCliciwch ar y Rhestr Chwarae berthnasol.\nCliciwch ar Rhannu (yng nghornel dde uchaf y dudalen).\nGallwch gopïo’r ddolen a’i rhannu gyda dysgwyr gan ddefnyddio rhaglen arall neu, os ydych chi’n defnyddio Dosbarthiadau Hwb, cliciwch ar Grwpiau Hwb > Dewiswch y tab Dosbarthiadau > Cliciwch ar Rhannu i grŵp nesaf at y Dosbarth perthnasol.\nLanlwytho adnoddau i Gymuned Hwb\nMae defnyddwyr sydd wedi ymuno â Chymuned Hwb yn gallu lanlwytho adnoddau (gan gynnwys dolenni i wefannau), ac wedyn mae aelodau eraill o’r Gymuned yn gallu eu gweld.\nCliciwch Creu a rhannu (o’r dewisiadau ar hyd brig y dudalen Adnoddau).\nCliciwch + Adnodd newydd (yng nghornel dde uchaf y dudalen).\nOs mai dolen yw eich adnodd, rhowch yr URL yn y bar Ychwanegwch gyfeiriad gwefan yma. Os mai ffeil yw eich adnodd, cliciwch Ffeil a llusgwch a gollwng eich ffeiliau o’ch storfa leol > Cliciwch Nesaf.\nYn y ffenestr Cyhoeddi adnodd, gellir golygu unrhyw faes ag eicon pensil nesaf ato drwy glicio ar yr eicon.\nYchwanegwch dagiau ar gyfer y pwnc, cyfnod(au) allweddol ac allweddeiriau (bydd hyn yn ei gwneud hi’n haws i ddefnyddwyr eraill ddod o hyd i’ch adnodd ac fe fyddan nhw’n cael eu codi pan fydd rhywun yn defnyddio’r nodwedd chwilio ar Hwb).\nPan fyddwch yn barod i gyhoeddi eich adnodd i Gymuned Hwb, cliciwch Cyhoeddi (yng nghornel dde uchaf y dudalen).\nSgorio adnodd ac ysgrifennu adolygiad amdano\nMae’n rhaid i chi fewngofnodi i Hwb cyn y gallwch chi sgorio adnodd neu ysgrifennu adolygiad amdano. Yna gallwch ddewis adnodd, clicio ar y tab Adolygiadau neu’r pum seren sy’n ymddangos ar frig y dudalen, a rhoi sgôr ac ysgrifennu adolygiad amdano. Pan fyddwch chi wedi cwblhau eich adolygiad, cliciwch ar Anfon.\nAdrodd am broblem gydag adnodd\nOs oes problem gydag anodd defnyddiwch y tab Adroddwch ar yr adnodd i roi gwybod i dîm Cynnwys Hwb a fydd yn ymchwilio i’r mater.\nTagio yw'r term sy'n cael ei ddefnyddio i ddisgrifio’r broses o ddefnyddio allweddeiriau ar gyfer adnoddau. Mae’r allweddeiriau hyn yn cael eu defnyddio wrth chwilio am adnoddau, ynghyd â gwybodaeth arall am yr adnodd, sy'n ei gwneud hi’n haws dod o hyd i’r hyn rydych yn chwilio amdano.\nEr enghraifft, gallai’r tagiau (allweddeiriau) canlynol gael eu cysylltu ag adnodd Saesneg am Macbeth William Shakespeare a ddefnyddir yng Nghyfnod Allweddol 4: William Shakespeare, English, language, Macbeth, king, the Scottish play, tragedy, Globe Theatre, prophecy, KS4, GCSE.\nPo fwyaf o dagiau sy’n gysylltiedig ag adnodd, yr hawsaf fydd dod o hyd iddo. Y rheswm am hynny yw am eich bod chi’n fwy tebygol o deipio term chwilio sy’n cyfateb i dagiau’r adnodd.\nMae tagiau hefyd yn cael eu defnyddio i drefnu eitemau yn adran adnoddau’r wefan. Rydyn ni’n defnyddio’r tagiau sy’n gysylltiedig ag adnoddau i’w rhoi yn y categori, maes addysgol neu bwnc perthnasol fel ei bod hi’n hawdd dod o hyd iddyn nhw.\nOs ydych chi’n gweld bod tagiau ar goll, gallwch roi tagiau ychwanegol eich hun drwy fynd i’r tab Tagiau o fewn adnodd a theipio'r tag yn y bar Ychwanegu tag newydd.\nCydweddoldeb dyfeisiau a phorwyr ar gyfer adnoddau\nBydd y rhan fwyaf o’r adnoddau’n gweithio ar ystod eang o ddyfeisiau a phorwyr. Fodd bynnag, mae rhai o’r adnoddau hŷn yn defnyddio Adobe Flash a does dim modd i rai dyfeisiau symudol ddelio ag ef. Rydym yn argymell eich bod chi bob amser yn profi adnodd i wneud yn siŵr ei fod yn addas cyn ei ddosbarthu i ddysgwyr.\nDarllewnch ein canllaw llawn i gyhoeddi adnodd ar Gymuned Hwb.\nCanllawiau i gyhoeddi adnodd ar Gymuned Hwb\nBritannica Digital Learning yw gwyddoniadur ar-lein diogel gydag adnoddau addas i oedran ar gyfer dysgwyr.\nMae modd chwilio Britannica Digital Learning yn adnoddau Hwb.\nCliciwch ar y deilsen Britannica Digital Learning.\nTeipiwch bwnc yn y bar Chwilio’r goeden wybodaeth a chliciwch ar yr eicon chwyddwydr i chwilio.\nAr frig y rhestr canlyniadau mae dewis i Hidlo adnoddau. Gallwch hidlo yn ôl Sylfaen, Canolradd ac Uwch, gan ddibynnu ar y lefel ddarllen sydd ei hangen.\nCliciwch ar y canlyniad chwilio perthnasol, a fydd yn agor yr erthygl mewn tab newydd yn eich porwr.\nDod o hyd i hafan Britannica Digital Learning\nPan fyddwch wedi mynd i adnodd yn Encyclopaedia Britannica o Hwb, gallwch ddod o hyd i’r hafan drwy glicio ar y testun Britannica School sy’n ymddangos yn y rhuban glas ar frig y dudalen. Oddi yma, gallwch fynd i’r hafan ar gyfer pob lefel gallu drwy glicio ar Foundation, Intermediate neu Advanced.\nMae Rhestrau Chwarae Hwb yn cynnig ffordd i holl ddefnyddwyr dilys Hwb goladu cynnwys o amrywiaeth o ffynonellau ar y we, ynghyd â'u deunyddiau eu hunain a chwestiynau cwis, mewn un adnodd y gellir ei rannu gyda defnyddwyr eraill. Mae modd hefyd troi'r rhain yn aseiniad, a fydd yn casglu sgoriau’r cwis gan unrhyw ddefnyddiwr sy'n cwblhau'r aseiniad, ac yn eu dangos i’r athro mewn llyfr marcio.\nDarllenwch ein canllaw llawn ar greu Rhestrau Chwarae ac Aseiniadau.\nCanllaw Rhestrau chwarae ac Aseiniadau\nCanllawiau i athrawon ynghylch creu Rhestrau Chwarae ac Aseiniadau ar Hwb.\nCreu Rhestr Chwarae Hwb\nCliciwch ar y deilsen Rhestrau Chwarae.\nCliciwch ar + Ychwanegu eitem newydd (ar ochr dde’r dudalen) > Cliciwch ar Ychwanegu Rhestr Chwarae newydd.\nRhowch enw ar eich Rhestr Chwarae > Cliciwch ar Creu.\nPan fyddwch yn gweld eicon pensil, gallwch glicio ar yr eicon i olygu’r testun.\nAr ochr dde’r dudalen fe welwch nifer o ddewisiadau cynnwys:\nChwilio yn Hwb (i ddod o hyd i adnoddau perthnasol yn Hwb)\nChwilio yn Google (i ddod o hyd i gynnwys perthnasol ar y we - mae chwilio diogel wedi’i alluogi yma)\nChwilio yn YouTube (i ddod o hyd i fideos perthnasol ar YouTube – mae chwilio diogel wedi'i alluogi yma)\nChwilio Encyclopaedia Britannica (i ddod o hyd i erthyglau Encyclopaedia Britannica perthnasol)\nChwilio ImageQuest (i ddod o hyd i ddelweddau heb freindaliadau at ddefnydd addysgol)\nYchwanegu URL (i ychwanegu eich URL eich hun)\nChwilio Casgliad y Werin Cymru (i ddod o hyd i adnoddau hanes Cymru).\nPan fyddwch wedi dod o hyd i’ch cynnwys, ewch ati i’w lusgo a’i ollwng i’ch camau Rhestr Chwarae (i’r chwith, o dan Camau).\nI ychwanegu tudalen lle gallwch fewnosod eich cynnwys a’ch delweddau eich hun, cliciwch ar y botwm Ychwanegu math o dudalen (i’r dde o’r dewisiadau chwilio). Dewiswch y math o dudalen a’i lusgo a’i ollwng yn eich camau rhestr chwarae. Defnyddiwch yr eicon pensil (i’r dde o’r cam rhestr chwarae perthnasol) i olygu eich tudalennau.\nGallwch aildrefnu camau rhestr chwarae drwy ddefnyddio’r saethau sy’n ymddangos nesaf at rif y cam pan fyddwch yn dal y cyrchwr drosto.\nCreu cwis mewn Rhestr Chwarae\nGallwch ychwanegu cwis at eich Rhestr Chwarae drwy ddewis yr eicon Ychwanegu math o dudalen i ychwanegu math o dudalen newydd ac yna dewis un o ddewisiadau’r cwis. Os nad ydych chi’n siŵr pa un i’w ddewis, daliwch y cyrchwr dros bob dewis a chliciwch ar yr i am ragor o wybodaeth am y mathau o gwis.\nPan fyddwch wedi dewis y math o gwis, dylech ei lusgo a’i ollwng yn eich camau Rhestr Chwarae. I olygu eich cwis, gwnewch y canlynol.\nCliciwch ar yr eicon pensil nesaf at y math o gwis yn eich camau Rhestr Chwarae.\nTeipiwch eich cwestiwn, eich atebion a’ch adborth (os oes angen).\nNaill ai cliciwch ar Cadw a chau, Cadw a gweld rhagolwg (i weld rhagolwg o sut y bydd eich cwis yn edrych i ddysgwyr) neu cliciwch ar y botwm + gwyrdd ar frig y dudalen i ychwanegu cwestiwn cwis arall.\nMae botwm Rhagolwg yng nghornel dde uchaf y dudalen y gallwch ei ddefnyddio ar unrhyw adeg i weld rhagolwg o’ch Rhestr Chwarae.\nRhannu Rhestrau Chwarae\nMae sawl ffordd o rannu eich Rhestr Chwarae, ac mae pob un ohonyn nhw ar gael drwy fotwm Rhannu (yng nghornel dde uchaf y dudalen) eich rhestr chwarae.\nDrwy rannu’r ddolen bydd modd i unrhyw un sydd wedi mewngofnodi i Hwb weld eich Rhestr Chwarae.\nBydd rhannu i Gymuned Hwb yn eich galluogi i greu Adnodd Cymuned Hwb o’ch Rhestr Chwarae. Yna bydd yr adnodd ar gael i holl ddefnyddwyr Cymuned Hwb (ni chaniateir mynediad i ddysgwyr).\nBydd rhannu i Grwpiau Hwb yn agor rhestr o Rwydweithiau a Dosbarthiadau rydych chi’n aelod ohonyn nhw, ac yn eich galluogi i rannu eich rhestr chwarae i’r grŵp hwnnw. Dyma’r ffordd a argymhellir ar gyfer rhannu eich rhestr chwarae gyda’ch Dosbarth.\nBydd rhannu fel Aseiniad yn mynd â chi i dudalen lle gallwch drosi eich Rhestr Chwarae i Aseiniad ar gyfer eich dysgwyr.\nSut i defnyddio dolenni rhannu Rhestr Chwarae\nCyrchu'r nodwedd dolenni rhannu\nEr mwyn cyrraedd y nodwedd dolenni rhannu, cliciwch yn gyntaf ar Rhestrau Chwarae ar ddewislen offer Hwb yng nghornel dde uchaf y sgrin. Bydd hyn yn eich tywys i restr o'ch Rhestrau Chwarae a ffolderi.\nCliciwch ar y gwymplen i'r dde o'r rhestr chwarae a ddewiswyd. Bydd yr opsiynau canlynol yn ymddangos.\nAilenwi – mae hyn yn eich galluogi i newid enw eich Rhestr Chwarae.\nSymud i ffolder – mae hyn yn eich golygu i newid lleoliad eich rhestr chwarae.\nCopïo – mae hyn yn creu copi arall o'ch Rhestr Chwarae.\nRheoli Dolenni Rhannu – dyma'r nodwedd y byddwn yn edrych arni yn y canllaw cymorth hwn.\nAdroddiadau – yn yr adran hon, gallwch weld ystadegau am bob cwis a chwestiwn unigol.\nRheoli Cyfranwyr – mae hyn yn eich galluogi i reoli cyfranwyr a cheisiadau eich Rhestr Chwarae.\nDileu – gallwch ddefnyddio hwn i ddileu eich rhestr chwarae. Gofynnir i chi gadarnhau eich bod am ei dileu.\nCliciwch ar 'Rheoli Dolenni Rhannu' a fydd yn mynd â chi i'r dudalen ganlynol.\nO'r fan hon, gallwch greu dolenni rhannu, yn ogystal â dirymu neu ailenwi unrhyw ddolenni rydych eisoes wedi'u creu.\nCreu dolen rhannu\nCliciwch ar y botwm Creu dolen rhannu newydd yng nghornel dde uchaf y dudalen. Bydd blwch naid yn agor.\nYma, gallwch wneud y canlynol:\naddasu'r Gosodiadau Preifatrwydd os oes gennych ganiatâd, gan ddewis a ydych am i'r ddolen fod yn Gyhoeddus neu fod ar gael i ddefnyddwyr Awdurdodedig (sydd wedi mewngofnodi) yn unig\ndewis p'un a ydych am Gofio cynnydd defnyddwyr, sy'n golygu y caiff sgoriau defnyddwyr eu cofio os byddan nhw'n gadael y rhestr chwarae. Cofiwch mai dim ond cynnydd ar weithgareddau llawn sydd wedi cael eu cwblhau a fydd yn cael ei gadw, ac na fyddwch yn cadw eich safle o fewn y gweithgaredd ei hun\ndewis p'un a ydych am Ganiatáu i ddefnyddwyr olygu atebion arolwg, sy'n golygu y gall defnyddwyr olygu ac ailgyflwyno eu hatebion cynifer o weithiau ag yr hoffen nhw.\nAr ôl i chi orffen golygu'r ddolen rhannu, gwasgwch Cadw a bydd eich dolen rhannu newydd sbon yn ymddangos yn y rhestr o ddolenni rhannu sydd gennych yn barod.\nGolygu dolenni rhannu\nOs byddwch am Ailenwi neu Dirymu eich dolen ar unrhyw adeg, cliciwch ar y gwymplen i'r dde o'ch dolen a chwiliwch am yr opsiwn priodol.\nBydd clicio ar Ailenwi yn agor blwch naid lle gallwch gofnodi enw newydd y ddolen.\nBydd clicio ar Dirymu dolen yn agor blwch naid a fydd yn gofyn i chi gadarnhau eich bod am ddirymu'r ddolen. Bydd neges yn ymddangos i'ch atgoffa y bydd dirymu'r ddolen yn golygu na fydd unrhyw un sy'n gweld y rhestr chwarae yn gallu gweld y ddolen mwyach, ni waeth â phwy rydych wedi rhannu'r ddolen.\nI'r chwith o'r botwm Dolen rhannu mae cwymplen lle y gallwch newid a yw'ch Rhestr Chwarae yn weladwy i'r Cyhoedd neu ddefnyddwyr Awdurdodedig yn unig.\nRhannu eich dolen\nByddwch hefyd yn gweld botwm Rhannu dolen ar bob rhes.\nYchwanegu cynnwys mathemategol i’r Rhestrau Chwarae\nGallwch ychwanegu cynnwys mathemategol i’r Rhestrau Chwarae drwy ddefnyddio Mathquill. Ceir rhagor o wybodaeth ynghylch sut i wneud hyn yma:\nSut i ychwanegu cynnwys mathemategol\nCeir rhestr o’r gorchmynion sydd ar gael i’w defnyddio o fewn Mathquill yma:\nGwneud copi o Rhestr Chwarae\nI wneud copi o un o’ch rhestrau chwarae, gwnewch y canlynol.\nCliciwch ar saeth y gwymplen i’r dde o’r Rhestr Chwarae berthnasol > Cliciwch ar Copïo.\nYna bydd y copi yn ymddangos yn eich rhestr o restrau chwarae gyda’r enw ‘Copi o enw’r Rhestr Chwarae wreiddiol’.\nI wneud copi o restr chwarae rhywun arall, gwnewch y canlynol.\nAgorwch y rhestr chwarae.\nCliciwch ar yr eicon 'cog' (yng nghornel dde uchaf y dudalen).\nCliciwch ar Cadw copi yn fy Rhestrau Chwarae.\nWedyn byddwch yn gweld copi y gellir ei olygu yn eich llyfrgell rhestrau chwarae.\nPam na all dysgwyr weld fy Rhestrau Chwarae?\nMae’n rhaid i ddysgwyr fewngofnodi i Hwb i weld eich rhestrau chwarae. Mae angen URL penodol (cyfeiriad gwe) y rhestr chwarae arnyn nhw hefyd, sydd ar gael pan fyddwch yn clicio ar Rhannu yn eich Rhestr Chwarae.\nA oes modd i fideos/dolenni ddiflannu o Rhestr Chwarae?\nMae Rhestrau Chwarae yn cynnwys dolenni i’r we, nid ydyn nhw’n gwneud copïau o’r gwefannau/fideos a ddefnyddiwyd. Mae hynny’n golygu petai gwefan yn cael ei newid neu’n diflannu, neu petai fideo’n cael ei dynnu o YouTube, na fyddai modd i unrhyw un sy’n defnyddio’r Rhestr Chwarae gael gafael ar yr adnodd.\nGosod cwis fel Aseiniad\nI osod cwis fel Aseiniad, agorwch y rhestr chwarae, cliciwch Rhannu > Aseiniadau. Wedyn bydd angen i chi ychwanegu’r gosodiadau ar gyfer eich aseiniadau:\nCynllun marcio: gallwch ddefnyddio un o’r dewisiadau sydd ar gael neu ychwanegu un eich hun.\nURL yr aseiniad: bydd hwn wedi’i lenwi’n barod i chi, ond gallwch ei olygu os oes angen.\nAmserlen (dewisol): gallwch chi bennu pryd bydd modd cychwyn ar yr aseiniad a phryd na fydd ar gael.\nTerfyn amser (dewisol): mae hwn yn eich galluogi i gyfyngu faint o amser sydd gan y dysgwr i gwblhau’r aseiniad.\nAseinio i Grwpiau (dewisol): bydd hwn yn rhannu’r aseiniad i Ddosbarth Hwb.\nCliciwch ar Cadw (os nad ydych chi’n barod i’w rannu eto) neu Cadw a rhannu Aseiniad. Pan fyddwch chi’n cadw a rhannu eich aseiniad, byddwch yn cael dolen i’w rhannu gyda’ch dosbarth a chod QR i’w ddangos.\nMae’n rhaid i ddysgwyr fewngofnodi i Hwb pan fyddan nhw’n agor y ddolen. Bydd eu sgoriau’n cael eu casglu’n awtomatig yn y llyfr marcio ar gyfer yr aseiniad hwnnw.\nGallwch weld y llyfrau marcio ar gyfer pob aseiniad rydych wedi'i osod yn flaenorol o’ch proffil defnyddiwr. I weld eich proffil defnyddiwr, cliciwch ar eich enw yng nghornel dde uchaf y dudalen, ac yna dewiswch Gweld Proffil.\nCanllaw Rhestrau chwarae ac Aseiniadau Hwb\nMae’n rhwydd sefydlu Rhwydweithiau Hwb, sef mannau cydweithio diogel ar-lein ar gyfer defnyddwyr Cymuned Hwb. Mae pob Rhwydwaith Hwb yn cynnwys fforwm trafod, man storio ffeiliau, datganiadau a lle i rannu rhestrau chwarae ac aseiniadau.\nGall aelodau danysgrifio i gael hysbysiadau e-bost er mwyn cael yr wybodaeth ddiweddaraf am weithgareddau ym mhob rhwydwaith. Pan fyddwch chi’n creu neu’n ymuno â rhwydwaith, byddwch yn cael eich tanysgrifio’n awtomatig i e-bost wythnosol sy’n crynhoi'r gweithgareddau, ond gallwch addasu pa mor aml rydych chi’n cael yr hysbysiadau hyn.\nNid yw Rhwydweithiau Hwb ar gael i ddysgwyr. Gweler Dosbarthiadau Hwb am yr hyn sy’n cyfateb i hynny ar gyfer dysgwyr.\nCanfod ac ymuno â rhwydwaith\nCliciwch ar y deilsen Rhwydweithiau.\nMae bar chwilio ar frig y dudalen i chi chwilio drwy’r rhwydweithiau neu gallwch sgrolio drwy’r rhwydweithiau sy’n ymddangos ar y dudalen.\nCliciwch ar y Rhwydwaith yr hoffech chi ymuno ag ef.\nCliciwch ar y botwm glas Ymuno â’r Rhwydwaith.\nBydd eich cais yn cael ei anfon at weinyddwr y rhwydwaith, a bydd yn gallu caniatáu mynediad i chi. Gallwch hefyd gysylltu â pherchnogion rhwydwaith gan ddefnyddio’r dewis Cysylltu â ni (sy’n cael ei gynrychioli gan symbol amlen) ar dudalen drosolwg y rhwydwaith.\nGall pob defnyddiwr, ar wahân i ddysgwyr, greu Rhwydwaith Hwb.\nCliciwch ar + Creu Rhwydwaith newydd (ar frig y dudalen).\nRhowch enw ar eich rhwydwaith a chliciwch ar Dechrau Rhwydwaith. Yna bydd eich rhwydwaith newydd yn agor.\nI ychwanegu gwybodaeth am eich rhwydwaith a delweddau (dewisol), cliciwch ar y ‘cog’ gosodiadau.\nYnglŷn â’r Rhwydwaith: golygwch yr enw ac ychwanegwch ddisgrifiad.\nLlun: ychwanegwch lun ar gyfer y rhwydwaith drwy glicio ar yr eicon mynyddoedd.\nBaner: ychwanegwch ddelwedd baner ar gyfer y rhwydwaith.\nPreifatrwydd: y gosodiad preifatrwydd diofyn ar gyfer rhwydwaith yw Anweithredol. Pan fyddwch chi’n barod i’ch rhwydwaith gael ei weld yn y canlyniadau chwilio, newidiwch hwn i Yn fyw.\nMae canllaw llawn i Rwydweithiau Hwb yn Adnoddau Hwb. Chwiliwch am Canllaw Rhwydweithiau Hwb.\nGallwch roi rôl Rheolwr i aelodau eraill o'ch rhwydwaith:\nYn eich rhwydwaith, cliciwch ar y rhestr Aelodau.\nDaliwch y cyrchwr dros yr aelod perthnasol a chliciwch ar saeth y gwymplen nesaf at ei enw > Dewiswch y blwch ticio Rheolwr.\nWedyn bydd y rheolwyr yn gallu cymeradwyo aelodau newydd, gwneud cyhoeddiadau a bydd ganddyn nhw’r un hawliau â’r gweinyddwr/gweinyddwyr.\nTynnu rhywun o Rwydwaith Hwb\nDaliwch y cyrchwr dros yr aelod perthnasol a chliciwch ar saeth y gwymplen nesaf at ei enw > Cliciwch ar Tynnu defnyddiwr.\nDileu Rhwydwaith Hwb\nGallwch ddad-gyhoeddi rhwydwaith ar unrhyw adeg. Ar ôl i chi wneud hynny, ni fydd yn cael ei restru ar dudalen Rhwydweithiau Hwb a rhwystrir mynediad i’r holl aelodau presennol.\nYn eich Rhwydwaith, cliciwch ar y cog Gosodiadau.\nCliciwch Preifatrwydd > Anweithredol > Cadw.\nStorio ffeiliau mewn rhwydwaith\nMae man Ffeiliau ym mhob rhwydwaith. Bydd modd i aelodau eraill o’r rhwydwaith weld y ffeiliau, a gall aelodau Ailenwi, Symud neu Dileu ffeiliau a ffolderi.\nI ychwanegu ffeil newydd, cliciwch ar + Ychwanegu Eitem Newydd (ar ochr dde’r dudalen).\nEwch i’r rhwydwaith yr hoffech ei adael, cliciwch Wedi Ymuno > Gadael.\nCydweithio ar ffeiliau mewn rhwydwaith\nGellir rhannu ffeiliau o fewn Rhwydwaith Hwb, ond nid oes modd i chi gydweithio mewn ‘amser real’ ar ffeil yn yr un modd ag y gallwch yn Office 365 a G Suite for Education. Os oes angen cydweithio mewn ‘amser real’, rydym yn argymell eich bod yn creu Office 365 Team neu Google Classroom ychwanegol i’r aelodau er mwyn hwyluso hynny.\nNid yw Rhwydweithiau Hwb yn cael eu cymedroli. Y nod yw i Rwydweithiau Hwb gael eu hunan-gymedroli gan weinyddwyr y rhwydweithiau a rheolwyr penodol. Mae rhwymedigaeth broffesiynol ar bob defnyddiwr i ymddwyn yn briodol wrth ddefnyddio Hwb, fel y nodwyd yn nhelerau ac amodau y wefan. Gellir adrodd am unrhyw ymddygiad amhriodol i Ddesg Gymorth Hwb: hwb@gov.wales | 03000 25 25 25.\nPan fyddwch chi’n creu neu’n ymuno â rhwydwaith, byddwch yn cael eich tanysgrifio’n awtomatig i e-bost wythnosol sy’n crynhoi'r gweithgareddau, ond gallwch addasu pa mor aml rydych chi’n cael yr hysbysiadau hyn.\nAgorwch y rhwydwaith perthnasol.\nCliciwch ar saeth y gwymplen nesaf at Tanysgrifio a dewiswch pa mor aml yr hoffech chi gael hysbysiadau ar gyfer y rhwydwaith hwnnw.\nGall athrawon greu dosbarthiadau i ddysgwyr ymuno a rhyngweithio â’i gilydd mewn man diogel. Gall athrawon rannu ffeiliau a rhestrau chwarae, cychwyn trafodaethau a chreu cyhoeddiadau yn eu dosbarthiadau.\nI greu Dosbarth Hwb newydd, gwnewch y canlynol.\nCliciwch ar y deilsen Dosbarthiadau Hwb.\nCliciwch ar + Dosbarth Newydd (ar ochr dde’r dudalen).\nRhowch enw ar eich dosbarth a chliciwch ar Creu Dosbarth.\nGwahodd dysgwyr i ymuno â’ch dosbarth\nYn eich dosbarth mae dolen o dan Rhannu’r Dosbarth hwn (ar ochr chwith y dudalen) y gallwch ei chopïo a'i rhannu gyda’ch dysgwyr. Gallwch reoli ceisiadau eich dysgwyr o dan y tab Ceisiadau yn eich dosbarth.\nPan fydd dysgwyr wedi ymuno â’ch dosbarth bydd modd iddyn nhw ychwanegu ffeiliau a chyfrannu at drafodaethau. Fodd bynnag, ni fydd modd iddyn nhw ddileu unrhyw gynnwys.\nDangosfwrdd Fy Hwb\nFy Hwb yw eich dangosfwrdd personol sy’n eich galluogi i fynd i ble bynnag y mynnwch ar Hwb o un lle. I fynd i Fy Hwb:\nCliciwch ar y deilsen Dangosfwrdd Fy Hwb.\nMae Fy Hwb yn cyflwyno popeth y mae angen i chi ei wneud ar ffurf hysbysiadau, gan gynnwys ceisiadau Rhwydwaith a Dosbarth, ac Aseiniadau.\nGallwch ddewis dangos yr adnoddau diweddaraf ar sail y diddordebau rydych chi wedi’u dewis, ac mae botymau llwybr byr at offer defnyddiol.\nDangosfwrdd symlach yw My Hwb Lite, sy’n dangos Dosbarthiadau a dolenni i ddetholiad o offer Hwb yn unig, sy’n ddelfrydol i’r rhai sy’n dymuno cael llai o wybodaeth ar y sgrin, fel dysgwyr iau.\nNewid rhwng Fy Hwb a My Hwb Lite\nCliciwch Addasu (yn y bar gwyn yng nghanol y dudalen).\nCliciwch Dangosfwrdd (o dan y dewis Addasu).\nDewiswch naill ai Fy Hwb neu My Hwb Lite > Cliciwch Cadw.\nGallwch newid hwn mor aml ag y dymunwch.\nNodweddion Fy Hwb\nPethau y mae angen i mi eu gwneud:\nMae Pethau y mae angen i mi eu gwneud yn cael ei lenwi’n awtomatig â’ch gweithgareddau ar Hwb. Gallwch hidlo’r tasgau sy’n ymddangos yma yn ôl dyddiad (Drwy’r Amser), yn ôl rhaglen (Pob hysbysiad) neu’r ddau. Os oes gennych chi lawer o dasgau gallwch wneud iddyn nhw i gyd ymddangos drwy glicio Dangos mwy. Gallwch hefyd guddio’r adran hon yn gyfan gwbl petaech yn dymuno.\nMae modd addasu’r adnoddau diweddaraf yn ôl cyfnodau allweddol a phynciau. I ddewis beth hoffech ei weld yma, cliciwch Addasu.\nRhwydweithiau Dan Sylw:\nMae’r ticiwr hwn yn dangos y Rhwydweithiau diweddaraf sydd wedi cael eu creu yn Hwb.\nCadwch lygad ar y newyddion i gael gwybod am ddatblygiadau a digwyddiadau diweddaraf Hwb.\nDyma eich ffrwd gweithgareddau bersonol ar Hwb, sy’n cynnwys dolenni cyflym yn ôl i fannau rydych chi wedi bod yn gweithio arnyn nhw’n ddiweddar. I gael gweld golwg mwy cynhwysfawr o’ch ffrwd, cliciwch Gweld y ffrwd lawn.\nSymud o amgylch Fy Hwb\nMae botymau llwybr cyflym defnyddiol i nifer o offer Hwb i lawr ochr chwith y dangosfwrdd. Os hoffech gael gafael ar ragor o offer a gwasanaethau hwb, cliciwch ar y Ddewislen (ar frig y dudalen).\nGallwch fynd yn ôl i hafan Hwb drwy ddewis Hwb o’r Ddewislen (ar frig y dudalen).\nAddasu Fy Hwb\nYn ogystal â newid rhwng gweddau’r dangosfwrdd, gallwch addasu’r hyn yr hoffech ei weld yn eich ticiwr Adnoddau diweddaraf yn Fy Hwb.\nNesaf at Adnoddau Diweddaraf, cliciwch Addasu.\nDefnyddiwch y blychau ticio i ddewis eich diddordebau > Cliciwch Cadw.\nGallwch weld gwybodaeth am asesiadau personol yn y Cwricwlwm Drafft i Gymru 2022.\nHelp, cymorth ac arweiniad\nMae cymorth ynghylch yr asesiadau personol, gan gynnwys trefnu a gwneud yr asesiadau a dod o hyd i adborth, ar gael ar y wefan asesiadau unwaith byddwch chi wedi mewngofnodi i Hwb:\nClicio ar y Ddewislen > Asesiadau personol\nI gael cymorth ar yr asesiadau personol, cysylltwch â'r Ddesg Gymorth Asesiadau ar 029 2026 5099 neu help@personalisedassessments.wales.\nI gael cymorth ar reoli cyfrifon defnyddwyr Hwb yr ysgol, cyfeiriwch at y canllaw hwn. Fel arall, cysylltwch â hwb@gov.wales neu 0300 0252525.\nI gyrchu safle Hwb yn Gymraeg, dilynwch y ddolen yma https://hwb.llyw.cymru neu dewiswch Cymraeg yn y bar llywio.